Nelly Psarrou - “Ακροδεξιοί-συνωμοσιολόγοι-αρνητές”: το βολικό τρίπτυχο (7)\nHome Δημοσιογραφία Αναλύσεις “Ακροδεξιοί-συνωμοσιολόγοι-αρνητές”: το βολικό τρίπτυχο (7)\nΣυνεχίζω με την ανάρτηση του έβδομου και τελευταίου μέρους της έρευνας για τον υποχρεωτικό εμβολιασμό.\nΤο πέμπτο μέρος εδώ: Περί "Εμμεσης" Υποχρεωτικότητας και Άλλων Εκβιασμών (5)\nΤο έκτο μέρος εδώ: Πολιτικό Υπόβαθρο και Σύγκρουση Συμφερόντων: Υποχρεωτικός Εμβολιασμός (6)\nΥποχρεωτικός Εμβολιασμός (7)\n“Ακροδεξιοί-συνωμοσιολόγοι-αρνητές”: το βολικό τρίπτυχο\n7.3. Προμελετημένη Αντίδραση\nΌλα τα παραπάνω που προτάθηκαν στο Event 201 έχουν ήδη εφαρμοστεί μέσα στο 2020. Οι προτάσεις διαχείρισης της κρίσης δεν ετοιμάστηκαν στα τυφλά, όπως μας έλεγαν οι κυβερνήσεις από την αρχή. Έτσι, δεν είναι καθόλου παράξενο πως, για παράδειγμα, τα μέτρα που πήρε η κυβέρνηση στην Ελλάδα (και αλλού) είχαν ψηφιστεί σε πολύ πρώιμο στάδιο, όπως είδαμε παραπάνω, ήδη από τις 25/2/2020 – εκτός κι αν έβλεπαν τόσο μπροστά! Βεβαίως, η διαφάνεια και η ειλικρίνεια σε ένα τόσο κρίσιμο ζήτημα υγείας θα απαιτούσε ίσως από τις κυβερνήσεις να καθησυχάσουν τον κόσμο λέγοντας ότι, οι λύσεις έχουν μελετηθεί και βαδίζουμε μεν με έναν καινούριο ιό, αλλά με συντονισμό και προτάσεις διεθνών παραγόντων. Από την άλλη, αυτή ίσως η διαφάνεια θα δημιουργούσε νέα ερωτήματα – κυρίως σε σχέση με την λογοδοσία και τα συμφέροντα όσων έχουν δημιουργήσει τα μοντέλα διαχείρισης, ή και με τη διαχείριση που έκαναν στο παρελθόν (π.χ. Η1Ν1). Και κυρίως, δεν θα μπορούσε να αναπτυχθεί ο φόβος ούτε να εφαρμοστούν τα μέτρα που -Τι σύμπτωση!- πολύ ταιριάζουν με τις χρόνιες επιδιώξεις της κοινοβουλευτικής ολιγαρχίας. Το ζήτημα είναι πως, αντίθετα με ότι πιστεύεται, τα δεδομένα δεν αφήνουν περιθώριο για την ανάπτυξη θεωριών συνωμοσίας ή αμφισβήτησης. Συνωμοσία σημαίνει εν κρυπτώ σχεδιασμός. Εδώ, καλώς ή κακώς, οι πηγές είναι προσβάσιμες σε όλους: οι ολιγάρχες μιλούν ανοιχτά. Κι όταν δεν το κάνουν, πιθανώς να γίνεται ακριβώς για να διατυπώνονται οι διάφορες θεωρίες και εικασίες. Αυτές οι εικασίες βολικά προβάλλονται στον κυρίαρχο λόγο προκειμένου να θολώσουν το τοπίο και να ασχολούμαστε με τις δήθεν θεωρίες συνωμοσίας αντί για τα πράγματα που όντως συμβαίνουν. Το πως θα ερμηνεύσει κανείς τα δεδομένα είναι θέμα υποκειμενικό. Τα δεδομένα αντιθέτως είναι εντελώς αντικειμενικά.\nΑς δούμε ένα παράδειγμα. Λέγεται από κάποιους συμπολίτες μας, όχι πολλούς απ' όσο γνωρίζω, ότι με το εμβόλιο θέλουν να μας βάλουν μικροτσίπ για να μας ελέγχουν. Αν και η σύνδεση αυτή φαίνεται παράλογη, όταν βγαίνει το πρόγραμμα Ταυτότητα 2020 και αναφέρεται στην δημιουργία ψηφιακής ταυτότητας που κανείς δεν θα μπορεί να την χάσει χωρίς όμως να εξηγείται πως θα εφαρμοστεί αυτό, δημιουργούνται εικασίες. Εδώ δημιουργείται ένα πρώτο θολό τοπίο. Πόσο μάλλον όταν υπάρχει η έρευνα του φημισμένου ΜΙΤ (Massachusetes Institute of Technology, Ινστιτούτο Τεχνολογίας στη Μασσαχουσέτη των ΗΠΑ). Δημοσίευση του πανεπιστημίου στις 18 Δεκεμβρίου 2019 με τίτλο Αποθήκευση Ιατρικών Πληροφοριών κάτω από την Επιφάνεια του Δέρματος ανακοινώνει τα αποτελέσματα έρευνας που διεξήγαγε ομάδα ερευνητών του. Η ομάδα ανέπτυξε «έναν καινοτόμο τρόπο καταχώρησης του ιστορικού εμβολιασμού των ασθενών: την αποθήκευση των δεδομένων σε ένα “ στοιχείο νανο-βαφής” (pattern of dye), αόρατο στο γυμνό μάτι, που διοχετεύεται κάτω από το δέρμα ταυτοχρόνως με το εμβόλιο. Οι ερευνητές έδειξαν ότι η νέα “βαφή” τους, που αποτελείται από μικρούς ημιαγωγούς νανοκρυστάλλους, τις λεγόμενες κβαντικές κουκίδες (quantum dots), μπορεί να μείνει κάτω από το δέρμα για τουλάχιστον πέντε χρόνια, απ' όπου εκπέμπει ένα υπέρυθρο φωσφορίζον φως που μπορεί να διαβαστεί από ειδικώς εξοπλισμένα “έξυπνα κινητά”». Η σχεδίαση δεν απαιτεί τις κλασικές σύριγγες, ενώ για λόγους ευκολίας μπορεί να εφαρμοστεί με μικροβελόνες που εισέρχονται στο δέρμα μέσω έμπλαστρου (όπως δείχνει η φωτογραφία). Όπως αναφέρεται στη δημοσίευση, η εν λόγω τεχνολογία σχεδιάστηκε για «να εξασφαλίσει ότι όλα τα παιδιά θα εμβολιαστούν». Όπως αναφέρεται και στο πλήρες επιστημονικό άρθρο που δημοσιεύτηκε στο Sience Translational Medicine, σε αρκετές χώρες δεν υπάρχει κεντρική υποδομή καταγραφής, και οι κάρτες που έχουν ως τώρα οι πολίτες μπορεί να έχουν λάθη ή να μην υπάρχουν, με αποτέλεσμα «να χάνονται ευκαιρίες εμβολιασμού» και οι υγειονομικές αρχές να μην έχουν πληροφορίες για το ποιοι χρειάζονται τα εμβόλια εκτός από αυτές που τους δίνουν οι γονείς. «Με αυτή την τεχνολογία θα μπορούσαμε να εντοπίσουμε ταχύτατα και ανώνυμα την ιστορία εμβολιασμού του ασθενή και να εξασφαλίσουμε ότι κάθε παιδί θα εμβολιαστεί», είπε ένας ερευνητής, κι ένας άλλος πρόσθεσε: «Είναι πιθανό μια μέρα αυτή η “αόρατη” προσέγγιση να δημιουργήσει νέες ευκαιρίες για την αποθήκευση δεδομένων, την διάγνωση και τον εμβολιασμό...». Μήπως θέλει κανείς να μαντέψει ποιο φιλανθρωπικό ίδρυμα χρηματοδότησε την έρευνα;\nΔεν είναι μόνο το ΜΙΤ που έχει αναπτύξει αυτή την τεχνολογία, βέβαια, ούτε το μόνο που υιοθετεί αυτή την φρασεολογία που τόσο μας θυμίζει το Project ID2020. [Να πούμε εδώ πως όταν οι φοιτητές διαμαρτύρονταν για τη σύνδεση της ακαδημίας με τις επιχειρήσεις, αυτές τις πρακτικές ήθελαν να αποκρούσουν: την διατύπωση επιστημονικού λόγου κατά παραγγελία του επιχειρηματία-χρηματοδότη]. Και μπορεί να μην είναι έτοιμο ακόμη το παρόν εμβόλιο να εμπεριέχει νανοκρυστάλλους πληροφοριών, αλλά σίγουρα σχεδιάζεται για το κοντινό μέλλον. Κι αν ίσως κάποιοι αισθάνονται ασφαλείς ότι, σε μια τέτοια περίπτωση, θα μας ρωτήσουν πρώτα, πιστεύω πως δεν μπορεί κανείς να κατηγορήσει όσους δεν αισθάνονται αυτή τη σιγουριά, έτσι δεν είναι; Δεδομένου μάλιστα ότι δεν υπάρχει καμία διαφάνεια ή συζήτηση στην κοινωνία για τις τεχνολογικές καινοτομίες που οι πολίτες επιθυμούν να δεχτούν. Οι συνθήκες αδιαφάνειας πάντα αφήνουν περιθώριο για ερμηνείες. Κυρίως, όμως, η διατύπωση θεωριών συνωμοσίας όπως στο παράδειγμά μας, πολύ βολικά αποτρέπουν την έρευνα γύρω από αυτές και από το που μπορεί να προέρχονται. Διότι, μπορεί όλα αυτά να είναι αναρτημένα, εντούτοις καθόλου γνωστά. Και οι ιστοσελίδες που μιλούν γι' αυτά είναι σχεδόν απαγορευμένες στα κοινωνικά δίκτυα.\nΑς μην ασχοληθούμε όμως εδώ με εικασίες και πιθανότητες, ειδικά εφόσον δεν αφορά την παρούσα κατάσταση (αν και πρέπει να γίνει συζήτηση γι’ αυτές τις τεχνολογίες). Είναι καλύτερο να εξετάσουμε ένα πολύ πιο συγκεκριμένο σχέδιο και πιο άμεσα ορατό. Διότι, αν υπάρχει ένα σχέδιο που διαφαίνεται πέραν πάσης αμφιβολίας, αυτό συνίσταται στην εργαλειακή αντιμετώπιση της οποιασδήποτε συνθήκης για την εξυπηρέτηση σχεδιασμών που είναι παρόντες και αναμφισβήτητοι. Πόσο μάλλον μία συνθήκη που εμπεριέχει φόβο. Ας μην ξεχνάμε το πως χρησιμοποιήθηκε το χρέος στην Ελλάδα για να περάσουν μέτρα “επίλυσης” της οικονομικής κρίσης που όχι μόνο δεν θεράπευσαν το πρόβλημα, αλλά το όξυναν περαιτέρω - και μάλιστα εν γνώση όσων τα επέβαλαν. Ή φανταζόμαστε πως δεν θα χρησιμοποιούνταν η δημόσια υγεία ως πρόσχημα;\n7.3.α. Διώξεις, καταστολή της Ελευθεροτυπίας και της ελεύθερης έκφρασης\nΑυτή τη στιγμή σε όλη την Ευρώπη, και όχι μόνο, επιβάλλονται μέτρα αυταρχικά πέραν κάθε φαντασίας που μηδενίζουν την κοινωνία των πολιτών και οποιαδήποτε ελευθερία. Μαγαζιά κλείνουν, υγιείς άνθρωποι βρίσκονται σε καραντίνα, τα παιδιά υποχρεούνται να μην βλέπουν άλλα παιδιά και να προσποιούνται ότι κάνουν μάθημα μέσα από τα τάμπλετ. Στην Ελλάδα υποχρεούσαι να φοράς μάσκα σε εξωτερικό χώρο, ακόμη κι αν δεν υπάρχει άνθρωπος στο ορατό σου πεδίο, ενώ στην ενημέρωση των πολιτών εμφανίστηκε και ο αρχηγός ΓΕΕΘΑ. Ταυτοχρόνως, έχουν γίνει ΕΔΕ (Ένορκες Διοικητικές Εξετάσεις) σε εργαζόμενους στο νοσοκομείο Άγιος Σάββας επειδή κόλλησαν κορωνοϊό(!) και διενεργήθηκαν εκδικητικές μετακινήσεις άλλων επειδή διεκδικούσαν ενίσχυση του προσωπικού. Στο Λαϊκό νοσοκομείο η διοίκηση έστειλε έγγραφο που αναφέρει πως «την επικοινωνία αναλαμβάνει «κεντρικά» το υπουργείο Υγείας, και απαγορεύεται σε κάθε εργαζόμενο να προβαίνει σε δηλώσεις σε μέσα ενημέρωσης». Ταυτοχρόνως έγινε ΕΔΕ για τους εργαζόμενους που έκαναν καταγγελίες για ακατάλληλες μάσκες. Στην Πάτμο, επίσης, έγινε αναφορά γιατρών για αναρτήσεις τους στα κοινωνικά δίκτυα. Κι ακόμη, η ΠΟΕΔΗΝ καταγγέλλει περιστατικό πειθαρχικής δίωξης ιατρικού προσωπικού στην Έδεσσα, επειδή έκαναν δηλώσεις οι νοσοκομειακοί γιατροί σε μέσα ενημέρωσης.\nΌλα αυτά σε σύμπνοια με την εισαγγελική εγκύκλιο που καλεί σε επιφυλακή για την τήρηση των μέτρων, αλλά και την ποινικοποίηση της μετάδοσης της νόσου (δηλαδή της μη τήρησης των μέτρων) καθώς και κάθε πληροφορίας γύρω από αυτήν που μπορεί να κριθεί ότι «προκαλεί ανησυχία στους νομοταγείς πολίτες» ή «διέγερση σε ανυπακοή» (και μέσω του διαδικτύου, όπως αναφέραμε αναλυτικά παραπάνω, στην ενότητα 4.2.β.i. Αρνητές της Επιστήμης). Έτσι, γίναμε μάρτυρες πρωτόγνωρων καταστάσεων, όπως η πρωτοβουλία της προϊσταμένης της Εισαγγελίας Πρωτοδικών Σωτηρίας Παπαγεωργακοπούλου, να εκκινήσει εισαγγελική έρευνα προκειμένου «να εντοπίσει εάν έχουν τελεστεί αξιόποινες πράξεις όπως διασπορά ψευδών ειδήσεων άπαξ και κατ´ εξακολούθηση καθώς και διέγερση σε ανυπακοή και εφόσον προκύπτουν ποινικά δεδομένα να προχωρήσει στην άσκηση ποινικών διώξεων κατά συγκεκριμένων προσώπων». Η έρευνα αφορά δημοσιεύματα των εφημερίδων Μακελειό και Ελεύθερη Ώρα καθώς και βίντεο για τον κορωνοϊό του τραγουδιστή Γρηγόρη Πετράκου. Αυτή η φίμωση δυστυχώς πέρασε στα “ψιλά” της προσοχής των υπερασπιστών της δημοκρατίας, που αρκέστηκαν στο να χλευάσουν και να θεωρήσουν ότι δεν τους αφορά. Ίσως όμως να τους αφορά η ανακοίνωση του γενικού νοσοκομείου Πτολεμαΐδας «Μποδοσάκειο», πως «αν κατά την ιχνηλάτηση μετά από εμφάνιση θετικού κρούσματος σε άτομο του προσωπικού βρεθεί κάποιος από το προσωπικό που είχε επαφή υψηλού κινδύνου εντός του Νοσοκομείου, που σημαίνει ότι δεν πήρε μέτρα προστασίας, απομακρύνεται από την εργασία για 7 ημέρες, και θα του επιβληθούν οι προβλεπόμενες κυρώσεις»!\nΓιατροί διώκονται και στην Ευρώπη για διαφωνίες με την διαχείριση ή και με την επικινδυνότητα του ιού. Για παράδειγμα στην Γαλλία απολύθηκε από τη θέση του ο καθηγητής Christian Perronne, επικεφαλής του τμήματος μολυσματικών ασθενειών στο νοσοκομείο Poincaré στο Garches, με το αιτιολογικό ότι οι θέσεις του για την Covid19 «είναι αμφιλεγόμενες». Ο Perronne κατήγγειλε μεταξύ άλλων ότι συνάδελφοί του πληρώνονται πρόσθετα όταν δηλώνουν ασθενείς με κορωνοϊό. Φυσικά, σε πολλές ευρωπαϊκές εφημερίδες αναπαρήχθη η είδηση, αναφέροντας τον καθηγητή ως «συνωμοσιολόγο» – αν και συνήθως οι επιστήμονες αυτοί που έχουν κύρος στην κοινωνία τους αναφέρονται ως «αμφιλεγόμενοι». Στον Peronne, όπως και σε άλλους πέντε ιατρούς και καθηγητές, υπέβαλλε καταγγελία και πειθαρχικές διώξεις τον Δεκέμβρη το Εθνικό Συμβούλιο του Τάγματος των Ιατρών (CNOM), μεταξύ αυτών και στον Didier Raoult (Ραούλ), «για σχόλια που κρίθηκαν αμφιλεγόμενα σχετικά με την επιδημία Covid-19». Οι άλλοι που καταγγέλθηκαν είναι οι Henri Joyeux , η Nicole Delépine , ο Nicolas Zeller και ο Rezeau-Frantz. [Το Τάγμα των Ιατρών έχει ενδιαφέρουσες θέσεις για θέματα, όπως ο ψηφιακός εντοπισμός]. Επίσης στη Γαλλία συνελήφθη και κρατήθηκε σε ψυχιατρείο ο καθηγητής Jean-Bernard Fourtillan (Φουρτιγιάν). Θα αναφερθώ σε αυτό παρακάτω, όπως και στην περίπτωση του Γερμανού ιατρού Wolfgang Wodarg.\nΕδώ δεν μιλάμε για λογοκρισία της άλλης άποψης. Μιλάμε για δίωξη της άλλης επιστημονικής άποψης. Με άλλα λόγια, δίωξη της επιστήμης καθ’ αυτής διότι, ως γνωστόν, η επιστήμη προχωρά μέσα από τις διαφωνίες, την έρευνα, την ελεύθερη έρευνα και έκφραση.\nΠερί αυταρχισμών συνέχεια. Στην περιφέρεια της Κολούμπια (ΗΠΑ), πέρασε μια απόφαση τον Οκτώβρη (που δεν έχει επικυρωθεί ακόμη) σύμφωνα με την οποία οι ανήλικοι θα μπορούν να εμβολιάζονται χωρίς συναίνεση των γονιών – χωρίς καν την ενημέρωσή τους, αφού θα ενημερώνεται απευθείας το σχολείο! Αντίστοιχη πληροφορία έχει διαψευστεί για την πολιτεία του Μίσσιγκαν: έγινε παρεξήγηση, λέει το δημοσίευμα, επειδή θα διατεθούν σχολικές αίθουσες αλλά και το υπαίθριο πάρκινγκ των σχολείων για τους εμβολιασμούς («τα σχολεία είναι γνωστά στην κοινότητα και τα εμπιστεύονται» αναφέρεται). Στην Γερμανία ψηφίστηκε νέος νόμος στις 18 Νοεμβρίου που δίνει αυξημένες αρμοδιότητες στον υπουργό Υγείας για να εκδίδει αποφάσεις στο όνομα της δημόσιας υγείας με απλή υπουργική απόφαση· ο νόμος κρίθηκε απαραίτητος ύστερα από επιτυχημένες προσφυγές πολιτών στα κρατίδια της Γερμανίας εναντίον των μέτρων. Επίσης, «οι αδιάλλακτοι αντιρρησίες καραντίνας θα εισάγονται υποχρεωτικά σε νοσοκομεία στο κρατίδιο της Βάδης Βυρτεμβέργης». Στην Ισπανία έχει κηρυχτεί 6μηνη περίοδος έκτακτης ανάγκης, με επιβολή μέτρων όπως η απαγόρευση κυκλοφορίας το βράδυ. Στη Γαλλία επιχειρήθηκε να περάσει νόμος, γνωστός για την απαγόρευση καταγραφής των αστυνομικών εν ώρα υπηρεσίας, που έθιγε μεταξύ άλλων την ελευθερία του Τύπου· ο νόμος τελικώς πέρασε παρά τις έντονες διαμαρτυρίες. Αλλά και εκτός Ευρώπης, έχουν γίνει αναφορές από την Διεθνή Αμνηστία για ιατρούς στην Αίγυπτο που συνελήφθησαν ύστερα από κριτική που άσκησαν στην κυβέρνηση, αλλά και βασανιστήρια δημοσιογράφου στην Κίνα για στοιχεία που δημοσιοποίησε.\nΣε όλα τα μέσα ενημέρωσης και στα κοινωνικά δίκτυα εφαρμόζεται λογοκρισία των ειδήσεων. Για παράδειγμα, στην Ιταλία ιδιοκτήτες καταστημάτων εστίασης (αρχικώς) και άλλοι πολίτες αντέδρασαν στον δεύτερο εγκλεισμό, ενώ και σε άλλες χώρες της Ευρώπης είχαμε διαμαρτυρίες και επεισόδια. Για πολλές από τις παραπάνω ειδήσεις δεν είναι εύκολο να βρούμε λεπτομέρειες, ενώ όποτε γίνει αναφορά, οι αντιδράσεις αποδίδονται στο τρίπτυχο “ακροδεξιοί-συνωμοσιολόγοι-αρνητές”, με αποτέλεσμα να υπάρχει σοβαρό έλλειμα στη σχετική πληροφόρηση. Έχει καταντήσει εντελώς παράδοξο: ακόμη και ακροδεξιές, συνωμοσιολογικές ή ότι άλλο να είναι οι αντιδράσεις, γιατί δεν πρέπει κανείς να μαθαίνει γι' αυτές;\nΣτον αντίποδα της αναγκαστικης απαγόρευσης ενημέρωσης βρίσκεται η εσκεμένη απόκρυψη πληροφοριών. Για παράδειγμα, η Ελλάδα έχει συνάψει σύμβαση με την εταιρεία επεξεργασίας δεδομένων Palantir. Η αμερικάνικη εταιρεία, η δράση της οποίας θεωρείται πραγματικά αμφιλεγόμενη, «ασχολείται με την ανάλυση, επεξεργασία, αποθήκευση και «εξόρυξη» (data-mining) δεδομένων σε όλο τον κόσμο, ... και βοηθά κυβερνήσεις και τις αρχές καταστολής να διαχειρίζονται τεράστιο όγκο δεδομένων». Με αρχική χρηματοδότηση από την CIA, σχετίζεται με αντιτρομοκρατικές υπηρεσίες, με προληπτική αστυνόμευση και με βιομετρική αναγνώριση μελλοντικών υπόπτων. Σύμφωνα με το δημοσίευμα, την συνεργασία ανακάλυψε το vouliwatch.gr ύστερα από δελτίο τύπου της εταιρείας στις 7/12/2020, ενώ η συνεργασία που υπάρχει από τον Μάρτιο δεν έχει ανακοινωθεί από την κυβέρνηση πουθενά, ούτε έχει δημοσιευτεί στην πλατφόρμα ανάρτησης δημοσίων συμβάσεων, ως όφειλε. Η παρουσία της Palantir στη χώρα μας μάλλον ανησυχία προκαλεί και πρέπει να ερευνηθεί περισσότερο. Στο μεταξύ, το Υπουργείο Προστασίας του Πολίτη προχώρησε σε προκήρυξη προσλήψεων 1500 ειδικών φρουρών, για την προστασία των Πανεπιστημίων! [Δεν ξέρω γιατί αλλά μου έρχεται στο μυαλό η πρόσληψη 3000 αστυνομικών το 2009, λίγο πριν την επιβολή του πρώτου μνημονίου].\n7.3.β. Αυταρχισμός και Λογοκρισία\nΤα μέτρα ήρθαν για να μείνουν, ομολογείται δημοσίως, παρόλο που οι όποιες εκπτώσεις στις συνταγματικές επιταγές επιτρέπονται μόνο κατ' εξαίρεση και για περιορισμένο χρονικό διάστημα. Και οι αποφάσεις, ερμηνείες και αναλύσεις γίνονται υπό την ψυχολογική πίεση της παρούσας “κατάστασης έκτακτης ανάγκης”. Είναι χαρακτηριστικό το παρακάτω παράδειγμα. Ο δημοσιογράφος Γιώργος Σαχίνης, ρώτησε τους καλεσμένους του, νομικούς και συνταγματολόγους σε τηλεοπτική συζήτηση, για τη συνταγματικότητα της ρύθμισης του νόμου που επιτρέπει τη βίαιη απομάκρυνση νοσούντα με κορωνοϊό από το σπίτι του, και ο καθηγητής στο Πάντειο Πανεπιστήμιο Δημήτρης Χριστόπουλος απάντησε: «Θα κάνω λίγο τον συνήγορο του διαβόλου, κάνοντας έναν συνειρμό με κράτη τα οποία αντιμετώπισαν σε πρώτη φάση την πανδημία και φαίνεται τώρα να την έχουν τιθασεύσει για τα καλά, όπως η Κίνα, όπου φυσικά στην Κίνα δεν υπάρχει περίπτωση να γίνει δημόσιος διάλογος για το αν είναι συνταγματικό ένα τέτοιο μέτρο. Τέτοιες πρακτικές είναι συμβατές με τον εκείνον νομικό πολιτισμό. ... Άρα, θα μπορούσε κάποιος να πει ότι μ' αυτά και μ' αυτά, βάζοντας τα προσχώματα των ανθρωπίνων και συνταγματικών δικαιωμάτων, εμποδίζετε μια αποτελεσματική αντιμετώπιση για την οποία μας έδειξαν το δρόμο οι Κινέζοι... Αυτό είναι το κρίσιμο ερώτημα που πρέπει να συζητήσουμε: μήπως να γίνουμε Κίνα για να γίνουμε αποτελεσματικότεροι στην καταπολέμηση του κορωναϊού» (1:11:10-1:12:43); Ο κ. Χριστόπουλος μίλησε για τα δεδομένα μιας χώρας που έχει ολοκληρωτικό καθεστώς, όπου γίνονται βασανιστήρια, όπου όποιος εκφράσει ελεύθερα μια γνώμη που δεν είναι αρεστή πιθανόν να εξαφανιστεί από προσώπου γης. Εμμέσως βέβαια απαντά: ναι, αυτά τα μέτρα είναι συμβατά με μια χώρα σαν την Κίνα! Εντούτοις, η απάντηση οφείλει να είναι κατηγορηματική: σε ένα δημοκρατικό καθεστώς, με το Σύνταγμα που έχουμε και τον πολιτισμό που επιδιώκουμε, αυτά τα μέτρα δεν νοούνται παρά μόνο αν αλλάξουμε καθεστώς και ακυρώσουμε το Σύνταγμα. Είναι τραγελαφικό να διαπραγματεύεται την απάντηση αυτή λόγω της «αποτελεσματικότητας στην καταπολέμηση του κορωναϊού». Διότι οι Κινέζοι, συν τοις άλλοις, έχτισαν και κάμποσα νοσοκομεία μέσα σε λίγες μέρες, ενώ στην Ελλάδα η κυβέρνηση κλείνει τα υπάρχοντα.\nΗ συζήτηση για την Κίνα δεν είναι τυχαία. Όταν το 2018 έμαθα τυχαίως ότι στην Κίνα γίνεται αυστηρή επιτήρηση, με κάμερες στους δρόμους που κάνουν αναγνώριση προσώπου, δεν το πίστεψα. Αναζήτησα λοιπόν στοιχεία, και είδα ότι ισχύει, ότι γίνεται ηλεκτρονική καταγραφή δεδομένων για τις καθημερινές δραστηριότητες του κάθε ανθρώπου (αν περνά με κόκκινο, αν πετά σκουπίδια, αν βοηθά την γιαγιά να περάσει το δρόμο!), τα οποία χρησιμοποιούνται αυτομάτως για την πρόσθεση ή αφαίρεση “κοινωνικών πόντων”: αυτοί οι πόντοι έχουν επίπτωση στο αν θα σου επιτραπεί να ταξιδέψεις, να νοικιάσεις σπίτι ή να πάρεις επίδομα. Τότε το πρόγραμμα αυτό ήταν πειραματικό, και η πειραματική περίοδος θα έληγε το 2020, οπότε και θα εφαρμοζόταν σε όλη τη χώρα. Μου έκανε μεγάλη εντύπωση ότι στη Δύση αυτό δεν ήταν ευρέως γνωστό, ότι δεν υπήρχε κάποια διαμαρτυρία ή επίκριση για την ακραία παρακολούθηση των πολιτών μέσω της τεχνολογίας. Ομολογώ πως σκέφτηκα κάπως κακόβουλα: ότι οι δυτικές κυβερνήσεις αφήνουν την Κίνα να πειραματιστεί, μιας και οι ίδιες δεν μπορούν να το κάνουν λόγω του πολιτικού τους συστήματος και πολιτισμού, και με την κατάλληλη ευκαιρία θα λάβουν την δοκιμασμένη τεχνολογία έτοιμη προς εφαρμογή στις χώρες τους. Η ευρύτητα της συζήτησης για το πόσο πετυχημένο είναι το κινεζικό μοντέλο αντιμετώπισης της πανδημίας, αλλά και η διαφήμιση εφαρμογών στις χώρες της Δύσης που μέσω του κινητού σου παρακολουθείσαι συνεχώς, στο όνομα της δημόσιας υγείας, νομίζω πως με κάνει ακόμα πιο καχύποπτη. Διότι αυτή είναι μια επιλογή του πολιτικού μας συστήματος: μια επιλογή προς την αυταρχικότητα, αντί για την αναδιανομή του πλούτου που θα πραγματοποιούνταν μέσω της πραγματικής ενίσχυσης της πρωτοβάθμιας υγείας, για την οποία φωνάζουν όλοι οι επιστήμονες, “αμφιλεγόμενοι” ή μη. Πρόκειται για επιλογή που έχει γίνει πολύ πριν την πανδημία, όπως απέδειξα παραπάνω, και φροντίζουν να μας το λένε σε κάθε ευκαιρία: ξεχάστε την ιδιωτικότητά σας και τη λογοδοσία των επιχειρήσεων [«Citizen concerns over privacy and establishing accountability in business and legal structures will require adjustments in thinking», γράφει ο πρόεδρος του Παγκόσμιου Οικονομικού Φόρουμ (ΠΟΦ) Klaus Schwab στο βιβλίο του The Fourth Industrial Revolution, 2016].\nΗ συζήτηση για την Κίνα είναι μια πολιτική επιλογή προς τον αυταρχισμό. Διότι, όπως ανέφερε και ο ιατρός Ζδούκος παραπάνω, υπάρχει και το επιτυχημένο παράδειγμα της Κούβας στην διαχείριση του κορωνοϊού. Άλλο(;) θέμα όμως αυτό.\nΑναφέρθηκε νωρίτερα σε αυτή την έρευνα η δήλωση του βρετανού υπουργού υπεύθυνου για τους εμβολιασμούς, Nadhim Zahawi, ότι δεν θα είναι υποχρεωτικοί οι εμβολιασμοί αλλά θα υπάρχει «διαβατήριο ανοσίας» και ενδεχομένως μια εφαρμογή στο κινητό που θα συνδέεται με αυτό, με τον γιατρό αλλά και με εστιατόρια, μπαρ και σινεμά που θα χρησιμοποιούν την ίδια εφαρμογή. Κι έτσι η Κίνα προσγειώνεται στην Ευρώπη πιο γρήγορα απ' ότι νομίζαμε. Είπε επίσης ότι «η Google, το Facebook και το Twitter θα πρέπει να κάνουν περισσότερα για να ελέγξουν τις απόψεις που αντιτίθεται στο εμβόλιο». Τέλη Νοεμβρίου οι δηλώσεις. Στις 3 Δεκεμβρίου η Καθημερινή διαπιστώνει με έκπληξη: «Σε μια πρωτοφανή κίνηση προχώρησε το Facebook, ενημερώνοντας ότι θα αρχίσει να κατεβάζει αναρτήσεις με περιεχόμενο που περιλαμβάνει ψευδείς ισχυρισμούς για τα εμβόλια κατά του κορωναϊού, δρώντας έτσι αποτρεπτικά σε φήμες που παροξύνουν το πρόβλημα της πανδημίας. Η εταιρεία ανέφερε ότι επιταχύνει τα σχέδιά της για την απαγόρευση παραπλανητικών και ψευδών πληροφοριών στις πλατφόρμες του Facebook και του Instagram, μια κίνηση που ήρθε μετά την ανακοίνωση της έγκρισης των εμβολίων από το Ηνωμένο Βασίλειο. ... Ο αρχισυντάκτης των ellinikahoaxes (επίσημου συνεργάτη του Facebook στην Ελλάδα), Δημήτρης Αλικάκος, [ανακοίνωσε ότι] θα διαγράφονται ισχυρισμοί σχετικά με την ασφάλεια, την αποτελεσματικότητα, τα συστατικά ή τις παρενέργειες των εμβολίων».\nΤα μέτρα ήρθαν λοιπόν για να μείνουν, ή τουλάχιστον αυτό θα επιδιώξουν αυτοί που τα επέβαλαν. Ενώ οι πολίτες ενημερώνονται πλέον από τα κοινωνικά δίκτυα, … δεν εμπιστεύονται τα παραδοσιακά μέσα – όπως ειπώθηκε, ορθώς, στο Event 201. Είναι προφανές ότι στόχος είναι ο έλεγχος του διαδικτύου, γενικώς, κι έτσι ο έλεγχος συνολικά της πληροφορίας, αφού την τηλεόραση την ελέγχουν πλήρως, και τον Τύπο σχεδόν. Η ενημέρωση πια κρίνεται από το αν μεταδίδει την “καλή” είδηση, κι αυτό αποφασίζεται κεντρικά. Αυτή η εξέλιξη δεν θα μπορούσε να επιχειρηθεί τόσο “εύκολα” αν δεν ήταν στη μέση το πρόσχημα του κορωνοϊού. Είναι παραπάνω από προφανές ότι ο έλεγχος δεν θα εξαλειφθεί όταν τελειώσει η πανδημία. Και τότε θα έχουμε μείνει με ένα διαδίκτυο που θα έχει να μας προσφέρει μόνο τα αρνητικά του και θα έχει απωλέσει όλα τα καλά του – για μας, για τον κόσμο. Δηλαδή, χωρίς ελευθερία επικοινωνίας μέσω διαδικτύου από τη μία, ενώ μάλιστα έχουμε ήδη στηρίξει μεγάλο μέρος των νέων μας συνηθειών επικοινωνίας και οργάνωσης. Και από την άλλη, με επιτήρηση μέσω των εφαρμογών του κινητού και των κοινωνικών δικτύων ταυτόχρονα με τον εθισμό σε αυτά.\nΣχετικά με τον εθισμό, υπάρχουν πλέον αρκετές μελέτες και δημοσιεύματα σύμφωνα με τα οποία οι δημιουργοί των κοινωνικών δικτύων και των επιλογών που προσφέρουν (π.χ. τα like ή οι τελίτσες που δείχνουν ότι κάποιος πληκτρολογεί, ή το ατελείωτο scroll-down χωρίς σταματημό) έχουν κατασκευαστεί με σκοπό να κάνουν τον χρήστη να επιθυμεί συνεχώς να κάνει χρήση ατελείωτες ώρες και πάλι να επιστρέφει σε αυτά. Κι αν νομίζει κανείς ότι ξέρει και το ελέγχει, θα πρέπει να γνωρίζει πως «πίσω από την οθόνη του κινητού σου, υπάρχουν χιλιάδες μηχανικοί που έχουν εργαστεί στο να το κάνουν όσο πιο εθιστικό μπορούν». Αρκετοί από αυτούς τους μηχανικούς πλέον δηλώνουν ένοχοι ή ότι είχαν άγνοια για τις επιπτώσεις της δουλειά τους, όπως ο Sean Parker, ιδρυτικό στέλεχος του Facebook που δηλώνει ότι «πραγματικά μεταβάλλει τις κοινωνικές σχέσεις… Ένας θεός ξέρει τι κάνει στο μυαλό των παιδιών μας». Σκεφτείτε μόνο ότι το Facebook μας δίνεται δωρεάν: δεν είμαστε εμείς οι πελάτες, αλλά οι διαφημιστικές. Όσο περισσότερο χρόνο το χρησιμοποιούμε, τόσο περισσότερες διαφημίσεις προβάλλονται. Ταυτοχρόνως, συλλέγει στοιχεία κάθε μας ενδιαφέροντος και συμπεριφοράς, οι οποίες πωλούνται σε κάθε ενδιαφερόμενο. Είναι λοιπόν προς το συμφέρον τους να παραμείνουμε ενεργοί όσο περισσότερο γίνεται: ο χρόνος μας εκεί είναι εμπορεύσιμος. Εμείς οι ίδιοι είμαστε το προϊόν, οι χρήστες, λένε οι προγραμματιστές των εφαρμογών. «Και για να το καταφέρουν αυτό «δημιουργούν δυνατότητες που χειραγωγούν την χημεία του εγκεφάλου μας, όπως την εκροή ντοπαμίνης. Αυτές τις δανείζονται κατευθείαν από τα καζίνο και τους κουλοχέρηδες, από τις πιο εθιστικές μηχανές που έχουν εφευρεθεί». Πρώην στελέχη αυτών των εταιρειών, που αποχώρησαν επειδή δεν συμφωνούν με το αποτέλεσμα που έχει η δουλειά τους στην κοινωνία, μλούν μάλιστα και για την κοινωνική και πολιτική πόλωση που προκαλούν τα κοινωνικά δίκτυα (στο δραματοποιημένο ντοκιμαντέρ του 2020, Social Dilemma, που υπάρχει και υποτιτλισμένο στα ελληνικά) Όμως, οι δημιουργοί και ιδιοκτήτες αυτών των μέσων δεν τα επιτρέπουν στα παιδιά τους πριν τα 12-16 τους χρόνια. Μάλιστα, επιλέγουν να τα στέλνουν σε σχολεία, όπως τα Βάλντορφ, επειδή εκεί δεν επιτρέπεται η χρήση κινητών στα παιδιά ηλικίας κάτω των 12, αλλά και η χρήση τους από τους καθηγητές μπροστά τους. Θεωρούν ότι «υπονομεύουν την ικανότητα των παιδιών να αναπτύξουν επαρκώς τη σωματική ρώμη, τη δημιουργική και καλλιτεχνική έκφραση, το αυτοέλεγχο» και άλλες αρετές που πρέπει να επιδεικνύουν οι εργαζόμενοι στις εταιρείες των γονιών τους!\n7.3.γ. “Ακροδεξιοί-συνωμοσιολόγοι-αρνητές”: το βολικό τρίπτυχο\nΕυτυχής λοιπόν η συγκυρία του κορωναϊού για την παγκόσμια και εγχώρια ολιγαρχία, κι αναμενόμενη κάποια στιγμή, όπως είχαν συχνά προειδοποιήσει, με “λύσεις” που εφαρμόζονται σήμερα αλλά εξυπηρετούν σχεδιασμούς μελετημένους καιρό πριν. Ο φόβος γύρω από το ζωτικότερο όλων, που είναι η ζωή και η υγεία, είναι πρωταρχικός και καθοριστικός παράγοντας επιτυχίας. Πρόκειται για τον φόβο του θανάτου, που έχει οικοδομήσει Εκκλησίες και μεταφυσικές αναζητήσεις. Όμως, το αποτελεσματικότερο όπλο για την επιβολή των σχεδίων αυτών ως “μέτρα για τον κορωνοϊό” είναι το τρίπτυχο “ακροδεξιοί-συνωμοσιολόγοι-αρνητές”, ή πιο εκλεπτυσμένα “οι ψευδείς ειδήσεις”. Όπως είδαμε, η λογοκρισία σε κάθε διαφωνούντα είχε ήδη προταθεί στην προσομοίωση (της όποιας) πανδημίας στο όνομα της αντιμετώπισης των “ψευδών ειδήσεων” που θα έθεταν σε κίνδυνο την εφαρμογή των μέτρων. Όμως, για να γίνει αποδεκτή η λογοκρισία από το σύνολο της κοινωνίας, ήταν απαραίτητο να μπουν σε κίνηση οι μηχανισμοί ψυχολογικής και ιδεολογικής καταστολής των όποιων διαφωνούντων. Όσοι είχαν μελετήσει από πριν το θέμα, και που μελετούν χρόνια τις κοινωνίες και τις ανθρώπινες αντιδράσεις, ήταν για άλλη μια φορά πιο μπροστά από όλους εμάς. Οι μηχανισμοί καταστολής, πριν εφαρμοστούν στους “διαφωνούντες”, στόχευσαν προληπτικά ως μηχανισμοί προπαγάνδας ένα άλλο κομμάτι της κοινωνίας: τους “προοδευτικούς” (πάσης ιδεολογικής προέλευσης, π.χ. κλασικοί φιλελεύθεροι), τους αντιεξουσιαστές και τους “αριστερούς”. «Όσοι αντιδρούν στα μέτρα είναι ακροδεξιοί», ειπώθηκε εξ αρχής, χωρίς να υπάρξει η παραμικρή αντίδραση! Ευφυέστατο κόλπο, εξασφάλισε ότι δεν θα υπάρξει αντίδραση για αρκετό καιρό. Σε μια ιστορική συγκυρία όπου η πολιτική αντιπαράθεση και εναλλακτική δεν αφορά κάποια οικονομική και πολιτική αντιπρόταση, αλλά το ενοποιητικό στοιχείο των κομμάτων και των ομάδων αντίστασης είναι το προσφυγικό και ο αντιφασισμός, η προσοχή κατευθύνθηκε τεχνηέντως προς τον παραδοσιακό εχθρό -φασίστες/ακροδεξιούς- μόνο που τώρα αυτός ορίστηκε μέσω της αμφισβήτησής του απέναντι σε μέτρα... απολύτως αμφισβητήσιμα! Αμφιβάλετε; Στις προτάσεις του Event 201 υπάρχει και αυτή του Stephen Redd, διευθυντού του Γραφείου Ετοιμότητας και Αντιμετώπισης της Δημόσιας Υγείας στο αμερικανικό CDC (Κέντρο Ελέγχου και Πρόληψης Νοσημάτων):\nWe have to recognise that we are all susceptible to misinformation based on our prior beliefs and experience, and I think that, with the social media platforms, there is an opportynity to understand who it is that' s susceptible, in what form of misinformation. I think there is an opportunity to collect data from that communication mechanism\nή, σε ελεύθερη μετάφραση, όλοι είμαστε επιρρεπείς στην παραπληροφόρηση αναλόγως με τα πιστεύω και τις εμπειρίες μας. Τα κοινωνικά δίκτυα μας προσφέρουν μια ευκαιρία να καταλάβουμε ποιος είναι επιρρεπείς και σε ποια μορφή παραπληροφόρησης, αν συλλέξουμε στοιχεία από αυτά. [Ε, τέτοιες ευκαιρίες δεν τις αφήνουμε να πάνε χαμένες...]\nΣύσσωμη η κοινοβουλευτική αριστερά της Ελλάδας (και όχι μόνο της Ελλάδας, αλλά ας περιοριστούμε στα καθ' υμάς) τάχθηκε στο πλευρό της... “καλής πληροφόρησης”, το ίδιο και οι εφημερίδες και οι ιστοσελίδες που την στηρίζουν. Το ίδιο και μερίδα αριστερών, αναρχικών και άλλων στα κοινωνικά δίκτυα. Η ύπαρξη ακροδεξιών σε αυτή την ιστορική συγκυρία έδωσε νόημα στις αναρτήσεις ξανά, και το νέο δίπολο ανασυγκροτήθηκε σε μηδενικό χρόνο. Οι ακροδεξιοί=πολιτικοί αντίπαλοι, οι συνωμοσιολόγοι=γραφικοί και οι αρνητές=κατά-της-επιστήμης είχαν όλα τα χαρακτηριστικά ώστε να θαφτεί η οποιαδήποτε άποψη δεν είχε καμία σχέση με όλους αυτούς αλλά εκεί την τοποθετούσε η προσφιλής άποψη “Ή με μας, ή με τους εχθρούς”. Η αντιπαράθεση πήρε ιδεολογικό χαρακτήρα, και καμία σχέση δεν είχε με την επιστήμη ή τα στοιχεία. Τουναντίον: σε ανάρτηση του Δεκεμβρίου, οι “προοδευτικοί” χλεύαζαν τους άσχετους με την επιστήμη αρνητές των εμβολίων επειδή, λέει, θα μεταδίδουν τον ιό στους γύρω τους και δεν νοιάζονται για τους άλλους. Δεν είχαν φροντίσει να μάθουν ότι τα εμβόλια σε αυτή τη φάση δεν προστατεύουν από τη μετάδοση, όπως έχει ειπωθεί επισήμως. Δεν γνώριζαν καν ότι είναι ερευνητικά, και φυσικά αγνοούσαν τον Κώδικα της Νυρεμβέργης κι ας μάχονται τόσο θερμά τον φασισμό! Γι' αυτό υποστηρίζω ότι, πρόκειται για ιδεολογική αντιπαράθεση χωρίς καμία επαφή με δεδομένα που είναι ανοιχτά και προσβάσιμα σε όλους - με λίγο ψάξιμο φυσικά. Αυτό το ψάξιμο όμως δεν το κάνουν, επειδή “αυτά λένε οι ψεκασμένοι”.\nΕίναι πραγματικό εντυπωσιακό ένας ευρύτερος χώρος που, μέσα στα κινήματα, έψαχνε και έβρισκε στοιχεία σαν τον καλύτερο δημοσιογράφο ή επιστήμονα, σήμερα να ταυτίζεται με τον Μητσοτάκη, τον Ευαγγελάτο και όλους αυτούς που πάντα του έλεγαν ψέματα. Έχω στο παρελθόν δει κείμενα συλλογικοτήτων σχετικά με τις διασυνδέσεις των εταιρειών που ήρθαν στην Ελλάδα για να κάνουν δήθεν επένδυση και να λεηλατήσουν τον τόπο, έχω δει τις ερμηνείες τους και έχω μείνει με ανοιχτό το στόμα από το βάθος και την επάρκεια της αναζήτησης, ακόμη και σε εξειδικευμένα επιστημονικά ζητήματα. Σήμερα οι ίδιοι λένε «εμπιστευτείτε την επιστήμη, εσείς δεν είστε γιατροί» και υιοθετούν όλες τις εκβιαστικές ανακρίβειες για την προώθησή τους. Η οξύνοια του νου έχει δώσει τη θέση της στο νέο πρόταγμα: «εμβόλια δωρεάν για όλους»! Μάλιστα, υιοθετούν και το άλλο διαδεδομένο επιχείρημα: «πώς θα βγούμε από τον εγκλεισμό χωρίς το εμβόλιο»; Μα, αυτοί δεν άκουσαν πουθενά αυτό που έχει πια ειπωθεί, πως και με το εμβόλιο δεν θα τελειώσουν τα μέτρα; Δεν άκουσαν πουθενά τους επιστήμονες που είπαν ότι, ο εμβολιασμός δεν ξέρουμε ακόμη αν εξασφαλίζει ανοσία; Ή πιο ανθρώπινα, όταν αρρωστήσει φίλος τους βαριά και του προταθεί από τον γιατρό του χειρουργείο, δεν τον παροτρύνουν να πάρει και δεύτερη ή/και τρίτη γνώμη και μετά να κρίνει ο ίδιος τι πρέπει να κάνει;\nΑγανακτισμένος από τον δεύτερο εγκλεισμό κάποιος φίλος στο facebook αριστερής ιδεολογίας κάνει μια μετριοπαθή ανάρτηση σχετικά με τα μέτρα και το πόσο εξοντώνουν την κοινωνία, χωρίς να έχουν ενισχυθεί οι δομές υγείας. Φίλος του σχολιαστής του απαντά: «Συμφωνώ απόλυτα με αυτά που γράφεις παρά πάνω, αλλά φίλε μου όταν τα λέμε αυτά είναι βούτυρο στο ψωμί του κάθε ακροδεξιού». Η ταύτιση πολλών με το κυβερνητικό αφήγημα είναι εντυπωσιακή. Πολύ περισσότεροι που οι ίδιοι χαρακτήριζαν την κυβέρνηση Μητσοτάκη ως ακροδεξιά. Γιατί τώρα εμπιστεύονται τόσο πολύ αυτή την ακροδεξιά, όπως έλεγαν, κυβέρνηση, που δεν έχουν αναζητήσει οι ίδιοι στοιχεία; Η προσωπική μου άποψη σε αυτό είναι ότι, η ιδεολογική περιχαράκωση είναι πολύ πιο ισχυρή από τα στοιχεία και την επιστήμη, διότι τοποθετεί το άτομο σε μία ομάδα και του δίνει ταυτότητα. Οι ιδεολογίες επιδρούν με τον τρόπο που επιδρά η πίστη στους θρησκευόμενους: αν και πρεσβεύουν την αγάπη, ο αλλόθρησκος είναι πάντα ο εχθρός. Έτσι και στους ιδεολόγους: η αντιπαλότητα με τον “ακροδεξιό” κινητοποιεί αντανακλαστικά που δεν σχετίζονται με τον ορθό λόγο ή την επιστήμη, αλλά με την συναισθηματική κατάσταση των ανθρώπων, αυτή δηλαδή που είναι άμεσα χειραγωγήσιμη. Γι' αυτό και οι ιδεολογίες έχουν χαρακτηριστεί και “πολιτικές θρησκείες” (δείτε σχετικώς εδώ, σελ. 340 ή 360-367).\n7.3.δ. Ιδεολογικός εχθρός και Αυτολογοκρισία\n«Ο φασισμός αρχίζει με τη σκέψη πως οι άλλοι είναι ανόητοι» (Paul Valery, Γάλλος ποιητής)\nΟ συνταγματολόγος Τσιλιώτης Χαράλαμπος, σε άρθρο του αναφορικά με την απόφαση του ΣτΕ για την εγγραφή νηπίου σε παιδικό σταθμό, χαιρετίζει την απόφαση στο όνομα της αντιμετώπισης όσων αντιδρούν στα εμβόλια. «Η απόφαση αυτή αποτελεί την απάντηση σε όσους διακατεχόμενους είτε από απερισκεψία είτε από σκόπιμη άγνοια, δεισιδαιμονίες, προκαταλήψεις, ιδεοληψίες, ανορθολογισμό και συνωμοσιολογία αρνούνται να δουν την πραγματικότητα και να προστατέψουν τον εαυτό τους αλλά και τους γύρω τους». Οι αιτίες που αναφέρει ο καθηγητής πίσω από την άρνηση των εμβολίων εμπεριέχουν μόνο υποτιμητικό περιεχόμενο, στην ουσία τσουβαλιάζοντας πληθώρα απόψεων και κινήτρων σε ένα και μόνο σχεδόν υβριστικό περιεχόμενο. Δεν θα μπω στον κόπο να θυμίσω εδώ τις συνταγματικές διατάξεις περί σεβασμού της αξιοπρέπειας του κάθε πολίτη, είμαι σίγουρη πως και ο κ. Τσιλιώτης τις ξέρει. Όμως, η ισχύς της προπαγάνδας μπορεί να κάνει κάποιον να ξεχνά όσα διδάχτηκε και διδάσκει.\nΗ κατηγοριοποίηση των “διαφωνούντων” στο τρίπτυχο “ακροδεξιοί-συνωμοσιολόγοι-αρνητές” (που σε κάποιο σημείο του τρίπτυχου εμπεριέχει τους θρησκόληπτους ή απλώς θρησκευόμενους) τους κατατάσσει αυτομάτως στην κατηγορία των ηλιθίων. Και αυτή είναι η αντιμετώπιση: χλευασμός, ειρωνεία, υποτίμηση. Τις περισσότερες φορές μάλιστα τις θεωρίες συνωμοσίας τις έχω ακούσει από τους αντιπάλους τους, κυρίως όταν διαφωνούν και δεν έχουν ή δεν θέλουν να παραθέσουν επιχειρήματα. Έτσι, σε έναν πολιτισμένο διάλογο για τη λογοκρισία μπορεί να ρωτήσουν «Τι υπάρχει από την άλλη μεριά της επίπεδης γης;». Αυτή είναι στην πραγματικότητα η μέθοδος που ακολουθούν σελίδες που πληρώνονται αδρά για να κάνουν έλεγχο και λογοκρισία (fact check) στο διαδίκτυο: αναφέρουν το θέμα, κάνουν μια τεράστια εισαγωγή όπου αναφέρονται σε φαιδρές ιστοσελίδες και απόψεις που αμυδρά σχετίζονται με το θέμα σε μια προσπάθεια γελοιοποίησης και αποδόμησης, και μετά ασχολούνται λέγοντας ψέματα και ανακρίβειες με το αρχικό θέμα. Και καλά, αυτοί το κάνουν βγάζοντας και αρκετά χιλιάρικα. Οι ιδεολόγοι, όμως, κάνοντας το ίδιο, ούτε λεφτά βγάζουν και υπονομεύουν τους ίδιους και το μέλλον τους.\nΓιατί αυτοϋπονομεύονται; Πρώτον, διότι υποθάλπουν τον φασισμό. Το πρώτο βήμα για τον φασισμό είναι η πεποίθηση ότι ο Άλλος είναι ηλίθιος. Δεύτερον, υποστηρίζοντας ή αδιαφορώντας για τη λογοκρισία εναντίον του Άλλου -επειδή είναι ηλίθιος- δεν αντιδράς απέναντι στο θεμέλιο κάθε υγιούς και δημοκρατικής κοινωνίας: την ελεύθερη έκφραση και πληροφόρηση. Δεν αισθάνεσαι καν τον κίνδυνο για σένα, τις διεκδικήσεις σου, τους μελλοντικούς σου αγώνες, όταν η λογοκρισία θα έχει γίνει η νέα κανονικότητα; Δεν αισθάνεσαι να κινδυνεύεις όταν το facebook και το twitter έχει τόση δύναμη, αισθάνεται ότι είναι τόσο ασφαλές και ισχυρό, ώστε να σβήνει αναρτήσεις του Τραμπ – και προσφάτως τον ίδιο του τον λογαριασμό; «Μα τι με νοιάζει για τον ακροδεξιό φασίστα;» λες. Δεν τρομάζεις καν όταν αυτές οι εταιρείες το κάνουν αυτό στον ίδιο τον πρόεδρο των ΗΠΑ, όποιος κι αν είναι; Σε τελευταία ανάλυση, αν ο άλλος είναι πράγματι ηλίθιος ή ασχολείται με θεωρίες συνωμοσίας, που ακριβώς θεσπίζεται ότι έχει λιγότερα δικαιώματα από σένα; Ας μην ξεχνάμε πως οι πρώτες επισημάνσεις των “αστυνόμων” του facebook σε πολιτικά ζητήματα (στην Ελλάδα τουλάχιστον) έγιναν σε αναρτήσεις αναφορικά με τις ανεμογεννήτριες. Ο ίδιος ο θεσμός των “fact-checkers” στο facebook άρχισε να εφαρμόζεται μόλις το 2019, μαζί με την επίσημη χρηματοδότηση. Ή φαντάστηκε κανείς ότι η παγκόσμια ελίτ με τις φασιστικές βλέψεις εισήγαγε την διαδικτυακή λογοκρισία επειδή θέλει να περιορίσει τους... “ακροδεξιούς”; Και τρίτον, λόγω της διευρυμένης αυτολογοκρισίας. Ο χλευασμός, η συκοφάντηση έχουν πιάσει τόπο σε αρκετό κόσμο, που αποφεύγει να πει τι σκέφτεται για να μην τον πουν “ψεκασμένο” - άλλη μοδάτη υποτίμηση του Άλλου. Η αυτολογοκρισία, όμως, η επιβολή περιορισμών έκφρασης στον ίδιο τον εαυτό υπό τον φόβο των συνανθρώπων, η κυριαρχία του φόβου με απλά λόγια, θα έπρεπε σε όσους θέλουν να μάχονται τον φασισμό να χτυπάει ηχηρούς συναγερμούς. Ή μήπως φανταστήκατε ότι πολιτισμένες κοινωνίες του 20ου αιώνα που ασπάστηκαν ή ανέχτηκαν τον φασισμό το έκαναν από τη μια μέρα στην άλλη, χαρωπά και εθελουσίως;\nΥπάρχουν βεβαίως και αυτοί που έχουν γίνει γνωστοί μέσα από τις αντιφασιστικές και δικαιωματικές ομάδες, που όλως παραδόξως τους ακούς σήμερα να αποκαλούν όσους θέλουν να ασκήσουν το δικαίωμά τους να μην εμβολιαστούν, «σκατόψυχους», «κοινωνικά παράσιτα», «ημιμαθείς»(!), «περιθωριακούς», και να πρεσβεύουν τη θέση «υποχρεωτικότητα και τέλος». Παράδοξη μισαλλοδοξία για υπερασπιστές των δικαιωμάτων. Και μετά κοιτάς καλύτερα και βλέπεις ότι αυτοί κατά κύριο λόγο εργάζονται στις αντιρατσιστικές ομάδες και στην υπεράσπιση συγκεκριμένων και μόνο μειονοτήτων ή στην συγκεκριμένου τύπου ενημέρωση. Και τότε καταλαβαίνεις ότι δεν ήταν ποτέ υπερασπιστές κανενός δικαιώματος. Απλώς μια δουλειά κάνουν.\nΗ αλήθεια είναι ότι τις περισσότερες, αν όχι όλες, τις θεωρίες συνωμοσίας τις έχω ακούσει από τους αντιπάλους των. Και τις περισσότερες ιστοσελίδες με αστείο και γραφικό περιεχόμενο τις έχω δει από χλευαστικές αναρτήσεις των προοδευτικών που τάσσονται με την κυβέρνηση για να μην τους πουν ψεκασμένους. Τελικώς, η αριστερά (και η αντιεξουσία και το προοδευτικό κέντρο) υιοθέτησε μια φρασεολογία που της επέβαλε η κυρίαρχη προπαγάνδα: οι ίδιοι οι αριστεροί αυτολογοκρίνονται για να μην τους πουν οι φίλοι τους οι αριστεροί ψεκασμένους. Το ίδιο βέβαια ισχύει και μεγάλο μέρος της παραδοσιακής δεξιάς. Όχι ότι δεν υπάρχουν συνωμοσιολόγοι. Φυσικά και υπάρχουν, και είναι κρίμα να λογοκρίνονται: έχουν πολύ πλάκα κάποιες θεωρίες. Δηλαδή τι θέλετε, μια κοινωνία ομοφωνίας; Αλλά οι διαφωνούντες που έχουν συγκεκριμένες και εύλογες ενστάσεις είναι το κύριο κομμάτι όσων αντιδρούν (φραστικά σε κάθε περίπτωση). Η απόλυτη ταύτιση των μεν με τους δε, εκτός από αυθαίρετη, είναι και εξαιρετικά βολική για τους κυβερνώντες. Έτσι, αν για παράδειγμα έχεις ένσταση στην επιβολή της μάσκας σε εξωτερικούς χώρους, ένα μέτρο χωρίς επιστημονική λογική όπως αναλύσαμε παραπάνω, χαρακτηρίζεσαι “αρνητής”, και αυτομάτως ότι υπαγορεύει το τρίπτυχο. Αλλά κι αν είσαι γιατρός και τεκμηριωμένα αναφέρεις στοιχεία και διαφωνείς με όσα επιβάλλονται, πάλι υπόκεισαι σε χαρακτηρισμούς, διότι δεν εξυπηρετείς το αφήγημα. Έτσι ο Ιωαννίδης (διεθνούς αναγνώρισης επιστήμονας) έγινε αμφιλεγόμενος από το MEGA και γίνεται προσπάθεια να απαξιωθεί επειδή τον ανέφερε με επαίνους ο... Σώρρας, από την ιστοσελίδα του... έγκριτου Ευαγγελάτου! Αυτή είναι η γνωστή “δημοσιογραφία” που χλευάζαμε κάποτε όσοι βγαίναμε από το σπίτι και ψάχναμε την αλήθεια. Σήμερα την παπαγαλίζουν αυτοί που κάποτε την κατέκριναν, την υιοθετούν όσοι εμπιστευόμασταν (άνθρωποι, εφημερίδες, ιστοσελίδες), την αναπαράγουν φίλοι και συναγωνιστές. Διότι παρόμοια τύχη είχε ο άλλος ιατρός, ο Δημήτρης Κούβελας, που τον επικαλέστηκαν επιλεκτικά οι “αριστεροί” μόνο όταν έκανε ανάρτηση στην οποία μίλησε θετικά για την ασφάλεια του εμβολίου της Pfizer, και τον αγνόησαν ξανά όταν επανέλαβε ότι, σε κάθε περίπτωση, οι εμβολιασμοί δεν πρέπει να είναι υποχρεωτικοί και δεν θα έπρεπε να ξεκινήσουν μαζικά πριν το επόμενο Φθινόπωρο, και αυτό αν τότε έχουμε έξαρση του ιού.\nΈχει “πλάκα” όταν οι υπερασπιστές του κυβερνητικού αφηγήματος αποκαλούν «ημιμαθείς» και «αρνητές της επιστήμης» όσους «θα θέσουν την κοινωνία σε κίνδυνο με τη διασπορά του ιού» και δεν έχουν καταλάβει ότι οι ίδιοι έχουν εκπέσει σε αυτή την κατηγορία. Είναι αυτό που λέει ο λαός, «Φωνάζει ο κλέφτης…»! Οι ίδιοι άλλωστε ενίοτε δεν τηρούν μέτρα που, στον δημόσιο λόγο, υπερασπίζονται με φανατισμό. Βασικά, δεν έχει καθόλου πλάκα. Η ταύτιση με το αφήγημα δεν βασίζεται σε στοιχεία, απλώς έχει ιδεολογικά/πολιτικά χαρακτηριστικά. Όχι από ανικανότητα κατανόησης, αλλά από τυφλή “ιδεολογική” υπακοή. Από την πιο επιτυχημένη εκστρατεία προπαγάνδας εναντίον τους που είχε στόχο στο να αναπαράγουν οι ίδιοι το κυρίαρχο αφήγημα. Επειδή τους (υπ)έδειξαν τον “εχθρό” τους!\nΒεβαίως, και αυτή η κάπως ακατανόητη στάση έχει μια ερμηνεία: είναι η βαθιά ριζωμένη ανάγκη του ανθρώπου να ανήκει σε μία ομάδα και, μάλιστα, τον βοηθά να την οριοθετεί με βάση έναν συγκεκριμένο εχθρό: ο εχθρός δίνει ενίοτε περισσότερο νόημα και μάλλον συνοχή, ειδικά όταν η τελευταία τείνει να χάνει τις αναφορές της. Αυτό το γνωρίζουμε ειδικά από τον εθνικισμό, αλλά φυσικά δεν περιορίζεται ως ανθρώπινη τάση εκεί (για περισσότερα, κεφάλαιο 2). Κι έτσι, ο εχθρός που συνοψίζεται στο τρίπτυχο του διαβόλου κάνει πολλούς να ξεχνούν τη δική τους ιαχή: Σήμερα εμείς, αύριο εσείς!\nΈνας συγγενής μου, μεγάλης ηλικίας που ενημερώνεται μόνο από την τηλεόραση, σε συζήτηση για τα εμβόλια είπε στους συνομιλητές του: «αυτά τα λένε οι ακροδεξιοί, οι συνωμοσιολόγοι και οι αρνητές» [ταυτοχρόνως, δεν είχε καν ακούσει στην τηλεόραση ότι η άδεια για το εμβόλιο είναι επείγουσα και πως δεν προστατεύει από τη μετάδοση! Θα του γίνει λέτε πλήρης ενημέρωση όταν πάει για το εμβόλιο πριν δώσει την συναίνεσή του;]. Μου έκανε εντύπωση η παπαγαλία του τρίπτυχου επακριβώς. Θα έπρεπε να κάνει σε όλους εντύπωση η κυριαρχία αυτή και σε όσους δεν έχουν τηλεόραση. Η ζέση με την οποία μέρος της κοινωνίας, παρά την μόρφωσή της και την δυνατότητα πληροφόρησής της, αγκαλιάζει όχι απλώς την κυρίαρχη άποψη αλλά, κυρίως, θεωρήσεις του Άλλου φασιστικής έμπνευσης και πρακτικής, είναι πραγματικά εντυπωσιακή. Υπερβολή; Μακάρι. Όμως, περισσότερο γίνεται συζήτηση για τους “συνωμοσιολόγους” παρά για τον εγκλεισμό της κοινωνίας μας. Επίσης, η εικόνα των “συνωμοσιολόγων” αρχίζει και εμπεριέχει, εκτός από χυδαίες βρισιές, και αυθαίρετους χαρακτηρισμούς και ερωτηματικά σχετικά με την ψυχική υγεία τους ή και την επικινδυνότητα των ιδίων, πέραν των θεωριών τους.\nΑυτό είναι σημαντικό να προσεχθεί. Από τη μία γράφονται αβίαστα απόψεις ότι, η αφαίρεση “ψευδών ειδήσεων” από το διαδίκτυο «δεν είναι λογοκρισία αλλά αφαίρεση επικίνδυνου περιεχομένου». «Ένας στους τρεις [στη Βρετανία] έχουν εκτεθεί σε αντιεμβολιαστικά μηνύματα» (have been exposed) γράφει η euronews: η λέξη «εκτεθεί» παραπέμπει σε κίνδυνο, λίγο ως πολύ. Από την άλλη, γίνονται συσχετίσεις των ατόμων που τις δημιουργούν ή τις εκφέρουν ως δυνάμει βίαιων ή με μεγαλύτερες πιθανότητες να έχουν κάποια ψυχοπαθολογία. Αυτή η τάση, δεδομένης της προετοιμασίας του κοινού από τα ΜΜΕ για την αποδοχή μελλοντικών κυβερνητικών αποφάσεων, είναι ανησυχητική. Ήδη στην Γερμανία ψηφίστηκε ο εγκλεισμός σε νοσοκομείο όσων δεν αποδέχονται την καραντίνα. Αλλού έχει γίνει πράξη, χωρίς αντίστοιχο νομικό πλαίσιο: στην Γαλλία συνελήφθη στις 7 Δεκεμβρίου και κρατήθηκε σε ψυχιατρείο ο καθηγητής Jean-Bernard Fourtillan (Φουρτιγιάν), αφού τοποθετήθηκε επανειλημμένως κατά των εμβολίων και εμφανίστηκε να λέει τη γνώμη του στο ντοκιμαντέρ Hold Up, που χαρακτηρίστηκε συνωμοσιολογικό. Αυτός ο με τη βία εγκλεισμός «θυμίζει τον Στάλιν που φυλάκιζε τους αντιφρονούντες σε ψυχιατρεία»∙ είναι μια βαρβαρότητα που δεν πρέπει να επιτρέψουμε, είπε ο Γάλλος ιολόγος Montagner (εδώ, στο 7:30).\nΑς μην ξεχνάμε: η ιστορία έχει την τραγική τάση να επαναλαμβάνεται.\n7.3.ε. Ο πραγματικός στόχος της φίμωσης και (αυτο)λογοκρισίας\nΗ αυτο-φίμωση όμως του ευρύτερου αριστερού, αντιεξουσιαστικού και προοδευτικού χώρου ειδικότερα δεν είχε αυτοσκοπό τη λογοκρισία. Στην πραγματικότητα, η (αυτο)λογοκρισία είναι ένα ενδιάμεσο στάδιο στην εξυπηρέτηση ενός άλλου σκοπού: της ησυχίας. Συγκεκριμένα, της κινηματικής ησυχίας. Διότι παραδοσιακά αυτός είναι ο χώρος που παραδοσιακά εξεγείρεται, διαμαρτύρεται και, κυρίως, αντιδρά μαζικά και οργανωμένα. Η οργάνωση και μαζικοποίηση της όποιας διαμαρτυρίας είναι αυτό που πραγματικά φοβούνται όσοι σχεδιάζουν τις κοινωνίες της ομοφωνίας και της επιβολής. Οπότε, πρωταρχικός στόχος είναι η καθήλωση του μαχητικού κομματιού της κοινωνίας, αυτού που παραδοσιακά “μπαίνει μπροστά” στις κινητοποιήσεις και, ενδεχομένως, συμπαρασύρει κι άλλους. Ένας χώρος που έπαθε απόλυτη καθίζηση μετά την προσχώρηση του ΣΥΡΙΖΑ στις δυνάμεις της ΤΙΝΑ (There Is No Alternative), ακόμη κι αν δεν ανήκε στις δυνάμεις του, αλλά παραμένει εν δυνάμει ενεργός. Ένας χώρος που παραδίδει εαυτόν ξανά εγκαταλείποντας το δεύτερο προνομιακό του πεδίο πεδίο μετά τη δράση: την αναζήτηση έγκυρων πληροφοριών μακριά από την προπαγάνδα, την διασταύρωση στοιχείων μέσα από τις πολύπλευρες διασυνδέσεις των εταιρειών και των εξουσιαστών, την ενημέρωση των συμπολιτών. Και η πλήρης συμμόρφωση των κοινοβουλευτικών κομμάτων δεν θα πρέπει να αποτελεί μια δικαιολογία – εκτός κι αν γίνει παραδεκτή η χειραγώγηση από τους “εκπροσώπους”, ακόμη και γι' αυτούς που δεν ανήκουν στην ομάδα τους.\nΣτο Event 201 αυτό ειπώθηκε με μεγάλη σαφήνεια: η “καλή” πληροφόρηση είναι πολύ σημαντική για την πειθάρχηση στα μέτρα. Γιατί δηλαδή φοβούνται ότι με την πληροφόρηση που δεν είναι “καλή” θα αμφισβητηθούν τα μέτρα; Δεν είναι οι πολίτες ικανοί να κρίνουν και να αξιολογήσουν όσα τους λένε οι επιστήμονες όταν υπάρχει διαφάνεια και ειλικρίνεια; Ή απλώς τα μέτρα δεν έχουν καμία σχέση με όσα η επιστήμη γνωρίζει για την αντιμετώπιση των ιών και όσα προτείνονται από πολύ καταξιωμένους επιστήμονες;\nΔεν πάει πολύς καιρός που αγανακτούσαμε όταν οι “δημοσιογράφοι” ζητούσαν «να αποκηρύξεις τη βία απ' όπου κι αν προέρχεται» προκειμένου να σου δώσουν τον λόγο, και σήμερα δίνεις μόνος σου πιστοποιητικά “νομιμοφροσύνης” σε κάθε απλή ιδιωτική ή δημόσια κουβέντα για να βεβαιώσει ότι “δεν είμαι κατά των εμβολίων”, “δεν είμαι συνωμοσιολόγος”, “δεν είμαι...”! Ή αναγκάζεται εκ των πραγμάτων να τα δώσει: για παράδειγμα η ηθοποιός Μαρία Σολωμού, που είχε απαντήσει σε ερώτηση ότι δεν θα εμβολιαστεί, και επανήλθε με δήλωσή της («λόγω του χαμού που έγινε») που περιλαμβάνει το ότι είναι άνθρωπος και φοβάται, και όπου επαναλαμβάνει δύο φορές τουλάχιστον ότι υπάρχει κορωνοϊός και να ακούμε τους ειδικούς (στο βίντεο, μετά το 8:23’’). Τι θλίψη για την ανθρώπινη αξιοπρέπεια τα “πιστοποιητικά φρονημάτων”.\n7.3.στ. Δύο παραδείγματα “ακροδεξιών” και “συνωμοσιολόγων”\nΦαίνεται πως ο χαρακτηρισμός ως “ακροδεξιού” όποιου δεν πειθαρχεί με το εκάστοτε κυρίαρχο αφήγημα είναι πολύ της μόδας τα τελευταία χρόνια. Φέτος το ξαναείδαμε με το ντοκιμαντέρ Ο Πλανήτης των Ανθρώπων (Planet of the Humans), έρευνας και σκηνοθεσίας Jeff Gibbs και παραγωγή του Michael Moore. Στο ντοκιμαντέρ αυτό αποδεικνύεται με πληθώρα στοιχείων ότι η λεγόμενη “πράσινη ενέργεια” δεν είναι και τόσο πράσινη όσο υποστηρίζεται, ότι γίνεται μεγάλη κατασπατάληση πόρων για την κατασκευή των ΑΠΕ, οι οποίες μάλιστα στο τέλος καταλήγουν στα σκουπίδια και δεν ανακυκλώνονται (ή παραμένουν όρθια κουφάρια στη χώρα μας), και ότι δεν επιφέρουν την παύση των μονάδων ορυκτών καυσίμων. Επίσης, καυτηριάζεται η αποδοχή από τις οικολογικές οργανώσεις στις ΗΠΑ των κομμένων δασών ως βιοκαυσίμου, και καταδεικνύεται η χρηματοδότησή τους από μεγάλες εταιρείες που έχουν πολλά να κερδίσουν από αυτή τη “μπίζνα” – συμπεριλαμβανομένων και εταιρειών ορυκτών καυσίμων! Είναι ένα ντοκιμαντέρ που θεωρώ πως πρέπει όλοι να δουν. Ο λόγος που το αναφέρω είναι ο εξής: οι επικριτές του ντοκιμαντέρ, ενορχηστρωμένοι από οικολογικές οργανώσεις και ανθρώπους που εμπλέκονται ενεργά στην προώθηση των ΑΠΕ, επιδόθηκαν από την πρώτη στιγμή σε μια έντονη εκστρατεία συκοφάντησης και λογοκρισίας. Από τη μία, οι δημιουργοί χαρακτηρίστηκαν “ακροδεξιοί”, “ρατσιστές” και “αρνητές της κλιματικής αλλαγής”. Κρυμμένοι πίσω από τις λεκτικές αυτές επιθέσεις οι επικριτές του δεν αντάλλαξαν ούτε ένα επιχείρημα για όσα αναφέρονται στην έρευνα αυτή. Από την άλλη, έγιναν εκκλήσεις για “κατέβασμα” του ντοκιμαντέρ από το διαδίκτυο επειδή, λέει, διασπείρει ψευδείς ειδήσεις για ένα θέμα που είναι “ζωής και θανάτου” για τους ανθρώπους και άρα πολύ επικίνδυνο. Το ντοκιμαντέρ κατάφεραν να το ρίξουν από το youtube για λίγες ημέρες, αλλά δεν πέτυχαν κάτι περισσότερο. Τα δε επιχειρήματα με τα οποία προσπάθησαν να στηρίξουν τους χαρακτηρισμούς απλώς προκαλούν γέλιο. Κι όλα αυτά παρά το γεγονός ότι, για παράδειγμα ο παραγωγός Michael Moore ανήκει παραδοσιακά στην λεγόμενη “αριστερά”, ότι το ντοκιμαντέρ δέχεται ως βάση του την ύπαρξη της κλιματικής αλλαγής, και πως όλα του τα δεδομένα στηρίζονται σε στοιχεία που ο καθένας μας μπορεί να επιβεβαιώσει με μια απλή αναζήτηση. Το σημαντικό που θέλω να τονίσω εδώ είναι ότι η συγκεκριμένη κατηγορία (του ακροδεξιού, του αρνητή κλπ) φαίνεται να έχει επιλεγεί τα τελευταία χρόνια ως πάγια μέθοδος συκοφάντησης και απαξίωσης. Υποθέτω πως θεωρείται ιδιαίτερα αποτελεσματική, ή απλώς βολικά γενικευμένη.\nΤο δεύτερο παράδειγμα με το οποίο θα κλείσω την αναφορά σε στοιχεία, είναι αυτό του Γερμανού ιατρού Wolfgang Wodarg (Βόλφγκανγκ Βόνταργκ, τον ανέφερα νωρίτερα στο πλαίσιο των διώξεων σε ιατρούς). Ο Wolfgang Wodarg δήλωσε στην αρχή της κήρυξης πανδημίας κορωνοϊού ότι ο ιός δεν είναι τόσο σοβαρός όσο παρουσιάζεται και πως οι αντιδράσεις σε αυτόν είναι τουλάχιστον υπερβολικές, ή ίσως και μία άσκηση τρόμου. Λόγω των δηλώσεων αυτών εκδιώχθηκε από την οργάνωση -Transparency International Germany (ασχολείται με την διαφθορά) και οι δηλώσεις του χαρακτηρίστηκαν ευρέως ως ψευδείς. Μάλιστα, ο πρόεδρος της οργάνωσης είπε ότι προέβη σε αυτή την απόφαση επειδή ο Wodarg έδωσε συνέντευξη σε «ριζοσπαστικά μέσα» (radical media) και σε δημοσιογράφους που «εργάζονται συχνά με θεωρίες συνωμοσίας, με αντιδημοκρατικές και μερικές φορές αντισημιτικές προκαταλήψεις». Εδώ, επειδή δεν είναι δυνατόν να χαρακτηριστεί ο ίδιος ο ιατρός ακροδεξιός ή συνωμοσιολόγος, κατηγορείται επειδή έδωσε συνέντευξη σε κάποιους που… “έχουν σχετιστεί” με ότι συνιστά το προφίλ του ακροδεξιού!\nΠαίρνω τα παραπάνω στοιχεία από την wikipedia, για λόγους που σχετίζονται με την έλλειψη αξιοπιστίας της (κατά τη γνώμη μου). Αναφέρει λοιπόν η wikipedia ότι κάποιες δηλώσεις του δεν μπόρεσαν να επιβεβαιωθούν ούτε να διαψευστούν, αλλά επειδή τα δεδομένα του δεν σχετίζονταν μεταξύ τους και αντέκρουαν τα επιβεβαιωμένα στοιχεία, «οι δηλώσεις του αποδείχτηκαν παραπλανητικές». Αναφερόμενη στις δηλώσεις του μαζί με τον πρώην αντιπρόεδρο της Pfizer Michael Yeadon σχετικά με υπόνοιές τους ότι το εμβόλιο αυτό μπορεί να προκαλέσει στείρωση στις γυναίκες, η wikipedia τις χαρακτήρισε παραπληροφόρηση, καθώς και τον ίδιο τον Yeadon ως «πρώην υπάλληλο της Pfizer και συνωμοσιολόγο». Έτσι απλά! Καμία αναφορά ή παραπομπή δεν γίνεται στην έκθεση που κατέθεσαν οι δύο επιστήμονες στην ΕΕ ζητώντας την αναστολή των μαζικών εμβολιασμών αλλά και των δοκιμών σε ανθρώπους μέχρι να διερευνηθούν τα στοιχεία και οι υπόνοιές τους για στειρότητα και ανάπτυξη συνδρόμου Εξαρτημένης Ενίσχυσης Αντισωμάτων (ADE). Δεν θα αναλύσω εδώ τα παραπάνω ιατρικά στοιχεία, δεν είναι αυτό το ζητούμενο. Το ζητούμενο είναι η ύπαρξη αυτόματων αντανακλαστικών που χαρακτηρίζουν συλλήβδην “συνωμοσιολόγους” όσους πουν οτιδήποτε διαφορετικό, ακόμη και ανθρώπους που έχουν εργαστεί στην ιατρική και στην παραγωγή φαρμάκων και εμβολίων και το μόνο που λένε είναι «εξετάστε σοβαρά αυτά τα στοιχεία πριν κάνετε πειράματα σε ανθρώπους».\nΈχουν σημασία οι παραπάνω χαρακτηρισμοί και αντιδράσεις, ειδικά αν γνωρίζει κανείς ποιος είναι ο εν λόγω επιστήμονας. Ο Wolfgang Wodarg είναι ιατρός και μέλος του σοσιαλδημοκρατικού κόμματος της Γερμανίας (SPD). Τo 2010 ήταν πρόεδρος της Επιτροπής Υγείας του Συμβουλίου της Ευρώπης. Ως πρόεδρος της επιτροπής «κατηγόρησε τον Παγκόσμιο Οργανισμό Υγείας (ΠΟΥ) ότι αναβάθμισε έναν απλό ιό της γρίπης προκειμένου οι φαρμακευτικές να πουλήσουν εμβόλια επειδή πολλά στελέχη του εργάζονται σε αυτές ως σύμβουλοι [σύγκρουση συμφερόντων]. ... Ο Βόλφγκανγκ Βόνταργκ όμως δεν έμεινε μόνο στις αόριστες κατηγορίες αλλά πήγε το θέμα για εξέταση στο Συμβούλιο της Ευρώπης». Δεν ήταν όμως ο μόνος που ανέδειξε το θέμα.\n«Τον Ιούνιο του 2010 η Φιόνα Γκόντλι, διευθύντρια μέχρι και σήμερα της κορυφαίας ιατρικής επιθεώρησης BMJ, η οποία εκδίδεται από την Ένωση Βρετανών Γιατρών, έγραψε στο εισαγωγικό της σημείωμα ότι, σύμφωνα με έρευνα που πραγματοποίησε η επιστημονική έκδοση στην οποία εργάζεται, κάποιοι ειδικοί που συμβούλευαν τον ΠΟΥ σε σχέση με την πανδημία είχαν οικονομικές σχέσεις με τις φαρμακευτικές εταιρίες οι οποίες πούλησαν αντι-ικά κι εμβόλια κι αυτό προφανώς καθόρισε τη στρατηγική. ... Σύμφωνα με την εισήγηση, υπάρχουν τα λεγόμενα «συμβόλαια εν υπνώσει» των κρατών με τις φαρμακευτικές εταιρίες τα οποία ενεργοποιούνται μόνο σε περίπτωση που ο ΠΟΥ αναβαθμίσει έναν ιό σε επίπεδο πανδημίας. Κάποια από τα αποτελέσματα της πανδημίας ήταν δραματικά: διαστρέβλωση των προτεραιοτήτων στις υπηρεσίες υγείας σε όλη την Ευρώπη, κατασπατάληση τεράστιων ποσών δημοσίου χρήματος, πρόκληση αδικαιολόγητου φόβου στους πολίτες της Ευρώπης, δημιουργία κινδύνων στην υγεία μέσω εμβολίων και φαρμάκων τα οποία πιθανόν να μην είχαν ελεγχθεί επαρκώς πριν αδειοδοτηθούν μέσα από διαδικασίες εξπρές... Εκθέσεις από πολλές χώρες της Ευρώπης έδειξαν πως υπήρξε πίεση σε κυβερνήσεις κρατών να επιταχύνουν τα συμπεράσματα προκειμένου να προχωρήσουν τα μεγάλα συμβόλαια, πως ακολουθήθηκαν ύποπτες πρακτικές σε σχέση με τις τιμές των εμβολίων, τα οποία δεν διατέθηκαν κάτω από κανονικές συνθήκες στην αγορά, και πως υπήρξαν προσπάθειες να μεταφερθεί η ευθύνη για τα εμβόλια και για τα φάρμακα τα οποία πιθανόν να μην είχαν ελεγχθεί επαρκώς στις εθνικές κυβερνήσεις».\nΕν συντομία, η πανδημία γρίπης Η1Ν1 κηρύχτηκε από τον ΠΟΥ σε μια αδικαιολόγητη αναβάθμιση της επιδημίας που είχε εμφανιστεί στο Μεξικό το 2009. Τότε οι αντιδράσεις ήταν πολλές και τελικώς τα κράτη άρχισαν να κηρύσσουν λήξη της “πανδημίας” λίγους μήνες μετά με περίπου 20.000 θανάτους παγκοσμίως. Στο Ευρωπαϊκό Κοινοβούλιο συζητήθηκε ειδικώς το θέμα της υπονόμευσης της δημόσιας υγείας από τις «ψευδείς πανδημίες». Πολλές χώρες έμειναν με το “στοκ” εμβολίων που είχαν σπεύσει να αγοράσουν, όπως η Ελλάδα με τις περίφημες παραγγελίες του Αβραμόπουλου από την Novartis και την GlaxoSmithKline 24 εκατ. εμβολίων (υπερδιπλάσια του πληθυσμού της Ελλάδας) αξίας 300 εκατ. ευρώ -όπως αποκαλύφθηκε αργότερα- κι εν μέσω «κατασκευασμένου πανικού». Εντούτοις, το 2018 η Εισαγγελία Διαφθοράς απεφάνθη ότι «δεν προέκυψαν επαρκείς ενδείξεις για την άσκηση ποινικών διώξεων και δεν υπήρξε ζημιά του δημοσίου από την προμήθεια των εμβολίων». Σε κάθε περίπτωση, ο ΠΟΥ δεν δημοσίευσε ποτέ στοιχεία για “συγκρούσεις συμφερόντων” και απέρριψε τις αιτιάσεις ως “θεωρίες συνωμοσίας“. Ο Wolfgang Wodarg πάντως κατέθεσε και πάλι αίτημα το 2020, το οποίο υπέγραψαν δεκάδες επιστήμονες, να ελεγχθούν οι πολιτικές γύρω από τα εμβόλια στα ευρωπαϊκά όργανα. Παρά την δικαίωσή του στο παρελθόν, δέχεται πολύ μεγάλη πίεση και πολεμική, πέραν της συκοφάντησης.\nΤο 2011, και αφού το ζήτημα καταλάγιασε και η ψεύτικη πανδημία αποκαλύφθηκε, ο δημοσιογράφος Κώστας Βαξεβάνης έκανε μία έρευνα για το θέμα στην εκπομπή του Κουτί της Πανδώρας. Η έρευνα αυτή εστίαζε στη σχέση των ιατρών με τη φαρμακοβιομηχανία: τα δώρα, τα πληρωμένα συνέδρια, τις κατά παραγγελία έρευνες που διαμορφώνουν τη βιβλιογραφία, τα αχρείαστα φάρμακα, και άλλα ενδιαφέροντα. Αν παρακολουθήσει κανείς το πρώτο δεκάλεπτο της εκπομπής (απ’ όπου και η διπλανή φωτογραφία) θα νομίσει πως μπήκε σε χρονοκάψουλα και ότι η εκπομπή αναφέρεται στο 2020. Ανάμεσα σε άλλα μιλά και ο ιατρός Στρατής Πλωμαρίτης, ο οποίος παραιτήθηκε τότε από την θέση του ως προέδρου της Επιτροπής Εμβολιασμών του νοσοκομείου Άγιος Παύλος. «Όπως αποδείχτηκε εκ των υστέρων, ήτανε μια προσπάθεια χειραγώγησης σε πλανητική κλίματα του πληθυσμού από τις φαρμακευτικές εταιρείες… Δεν υπήρχε ενδοιασμός από τις εταιρείες. Τα εμβόλια που εγκρίθηκαν ήρθαν χωρίς μελέτες ασφαλείας… Ήταν ένα πειραματικό εμβόλιο», λέει ο κ. Πλωμαρίτης (στο 9:30’’).\nΟι ομοιότητες εκείνης της εποχής με την σημερινή επεκτείνονται και στα πρόσωπα. Άνθρωποι, όπως ο κ. Σωτήρης Τσιόδρας, που χειρίστηκαν με εντελώς εσφαλμένο τρόπο την “κρίση” του 2009, βρίσκονται ξανά στο προσκήνιο. Ο κ. Τσιόδρας είναι σήμερα καθηγητής Παθολογίας-Λοιμωξιολογίας της Ιατρικής Σχολής του πανεπιστημίου Αθηνών και επικεφαλής της ομάδας ειδικών για τον κορωνοϊό. Το 2009 εργαζόταν ως σύμβουλος στο υπουργείο Υγείας, δίπλα στον υπουργό Δημήτρη Αβραμόπουλο, τότε που αγοράστηκαν 24 εκατ. δόσεις εμβολίων και φαρμάκων για τον Η1Ν1, εκ των οποίων το Tamiflu της Roche και το Relenza της GlaxoSmithKline [η φωτογραφία είναι από εκείνη την περίοδο, παρόλο που έγινε προσπάθεια να θεωρηθεί “ψεύτικη είδηση”). Η GlaxoSmithKline δεν είναι μια άγνωστη εταιρία στον κ. Τσιόδρα: εκείνη την εποχή ακριβώς εγκρίθηκε ερευνητικό πρόγραμμα που χρηματοδοτήθηκε από την GlaxoSmithKline με επιστημονικό υπεύθυνο τον κ. Τσιόδρα! Αλλά ούτε η Hoffmann-LaRoche που παράγει το Tamiflu δεν είναι άγνωστη στον κ. Τσιόδρα, που διηύθυνε άλλο κονδύλι της το 2019.\nΤα παραπάνω αναφέρονται σε αναλυτικό δημοσίευμα της εφημερίδας Δημοκρατία, όπου παραθέτονται όλα τα σχετικά έγγραφα. Σε αυτά βλέπουμε και άλλες ενδιαφέρουσες οικονομικές συνδιαλλαγές: τον Μάιο του 2019 ο κ. Τσιόδρας έλαβε από την Pfizer χρήματα για «υπηρεσίες που δεν διευκρινίζονται επακριβώς», και τον Φεβρουάριο του 2020 για έρευνα από την GlaxoSmithKline∙ επίσης ορίστηκε «επιστημονικός υπεύθυνος στο ευρωπαϊκό πρόγραμμα «Horizon 2020», ύψους 150.000 ευρώ, για την μελέτη της πανδημίας, όπου χορηγός είναι η εταιρία λογισμικού Exus Software»∙ πάλι μέσα στο 2020 χρηματοδοτήθηκε για την επιστημονική υποστήριξή του στην αντιμετώπιση του κορονοϊού από έναν «ειδικό λογαριασμό κονδυλίων έρευνας»∙ κλπ κλπ. Πάντως, από την ηλεκτρονική εγκυκλοπαίδεια wikipedia λείπει η οποιαδήποτε αναφορά στην συμμετοχή του κ. Τσιόδρα στην κρίση του 2009!\nΑυτά είναι τα επίσημα κονδύλια που δόθηκαν, μέσω των πανεπιστημίων ή των ερευνητικών προγραμμάτων. Επίσημα και νόμιμα, σύμφωνα το άρθρο 2 του Ν. 2530/1997 που ορίζει ότι «το επιστημονικό προσωπικό των πανεπιστημίων πλήρους απασχόλησης μπορεί να αμείβεται για κάθε είδους ειδικό έργο». Βεβαίως, υπάρχει και η σύγκρουση συμφερόντων, που ορίζεται σε άλλον νόμο, όπως προ είπαμε. Έτσι, θα μπορούσε ο κ. Τσιόδρας να συνεχίσει να παίρνει αυτά τα κονδύλια χωρίς να είναι όμως επικεφαλής της εθνική επιτροπής για τον κορωνοϊό. Διότι, όπως σωστά αναρωτιέται και η εφημερίδα, «πόσο ανεπηρέαστος μπορεί να παραμείνει ένας πανεπιστημιακός γιατρός που μετέχει σε μια επιτροπή η οποία χαράζει την εθνική πολιτική όσον αφορά τη χρήση ενός φαρμάκου στην περίπτωση πανδημίας, όταν έχει λάβει από συγκεκριμένες εταιρίες μεγάλα ποσά για την απαιτούμενη έρευνα»; Βέβαια, αν δεν ήταν στις επιτροπές που αποφασίζουν, θα διέθεταν οι εταιρείες αυτές τις χρηματοδοτήσεις; Ποιος ξέρει; Πάντως, προφανώς δεν είναι μόνο ο Τσιόδρας αλλά και δεκάδες άλλοι ιατροί και καθηγητές όπως φαίνεται και από τα ντοκουμέντα της Δημοκρατίας που παίρνουν μέρος σε πανεπιστημιακές έρευνες χρηματοδοτούμενες από την φαρμακοβιομηχανία.\nΊσως το 2009 να επιχειρήθηκε από τις φαρμακοβιομηχανίες η κυριαρχία τους μέσω της κήρυξης πανδημίας μιας απλής επιδημίας. Προφανώς, αυτό τότε δεν πέτυχε και πολλές παραγγελίες ακυρώθηκαν. Αλήθεια είναι πως εκείνη η διαχείριση ήταν η αρχή για την επιφυλακτικότητα απέναντι στα εμβόλια. Από τότε ως σήμερα, άλλαξαν πολλά και η προετοιμασία προχώρησε σε όλα τα επίπεδα των ενδιαφερομένων. Γεγονός είναι πως η προετοιμασία περιλάμβανε και το θέμα των “ψευδών ειδήσεων”: το 2018 έγιναν πολλές εκδηλώσεις για την καταπολέμηση των ψευδών ειδήσεων, ενδεχομένως ύστερα από την ανάδειξη του ζητήματος μέσω της συγκρότησης ομάδας εμπειρογνωμόνων από την Ευρωπαϊκή Επιτροπή. Δεν είναι τυχαίο ότι το dictionary.com ανέδειξε τη λέξη «παραπληροφόρηση» σε λέξη της χρονιάς το 2018, και αυτό έτυχε της αναμενόμενης δημοσιότητας από πολλά ΜΜΕ. Στην Ελλάδα θυμάμαι εκείνη τη χρονιά πολλές δημόσιες συζητήσεις για το θέμα. Το θυμάμαι διότι μου είχε κάνει εντύπωση μια δημόσια εκδήλωση για το θέμα των “ψευδών ειδήσεων” στην οποία συμμετείχε και γνωστή και καταξιωμένη στον προοδευτικό κόσμο εφημερίδα, ενώ την ίδια χρονιά η ίδια εφημερίδα χαρακτήριζε μια πραγματική είδηση ως fake news ύστερα από αντίστοιχο ψευδές δελτίο τύπου της κυβέρνησης που η εφημερίδα υποστήριζε. Το αναφέρω αυτό μόνο και μόνο επειδή σήμερα, τα μέσα που ως θεωρούσαμε “έγκυρα” ή καταξιωμένα δεν θα έπαιρναν συνέντευξη από κάποιον που δεν λέει τη “σωστή” πληροφορία. Κι αυτή είναι μια “ίωση” πολύ σοβαρότερη για την δημοκρατία και τους πολίτες από τον οποιονδήποτε ιό.\nΠάντως, υπάρχει μια έντονη αντίφαση εδώ. Από τη μία κάθε άποψη που διαφοροποιείται έστω και ελάχιστα από το κυρίαρχο αφήγημα χαρακτηρίζεται ως δεισιδαιμονία, συνωμοσιολογία, σκοταδισμός κλπ και οι Άλλοι σβήνονται βιαίως από τις οθόνες μας. Από την άλλη, χωρίς κανένα πρόβλημα δημοσιεύονται απόψεις για εξωγήινους και για γαλαξιακές ομοσπονδίες από τα ίδια κανάλια και μέσα, απόψεις και όχι στοιχεία φυσικά, χωρίς να θεωρούνται συνωμοσίες, και όταν αυτό συμβαίνει, είναι απλώς… Πέμπτη! Και όταν οι διασκεδαστές, τηλεπαρουσιαστές και λογής “τηλεπερσόνες” σφιχταγκαλιάζονται στα στούντιο (με τους απλούς εργαζόμενους στο ίδιο πλάνο να φορούν μάσκες), ε, τότε είναι απλώς μια Κυριακή. Για κάποιον περίεργο λόγο, σε αυτή την περίπτωση ο εισαγγελέας δεν παρενέβη για την οφθαλμοφανή καταπάτηση των μέτρων, όπως έκανε με το βίντεο του Πετράκου.\nΗ νέα κανονικότητα είναι ήδη εδώ.\nΟ υποχρεωτικός εμβολιασμός απαγορεύεται. Η επιβολή ιατρικής πράξης συνιστά βασανιστήριο. Η συναίνεση απαιτεί ενημέρωση. Τα πειράματα στον πληθυσμό καταδικάστηκαν από τη δίκη της Νυρεμβέργης. Τόσο απλά.\nΑπλά; Δυστυχώς δεν είναι. Υπάρχει λόγος που όλα αυτά έχουν θεσμοθετηθεί. Υπάρχει λόγος που η ανθρώπινη αξιοπρέπεια, αξία και ελευθερία βρίσκονται στα πρώτα άρθρα όλων των συνταγμάτων και συμβάσεων. Ο λόγος είναι η προσπάθεια του ανθρώπου να είναι, εκτός από ενστικτώδες ζώο, κι ένα πνευματικό ον. Η ανεπιτυχής αλλά συνεχής προσπάθεια του ανθρώπου. Είναι η ανθρώπινη αξιοπρέπεια που πρώτη θίγεται σε κάθε ευκαιρία, γι' αυτό χρήζει πρωταρχικής προστασίας. Αυτήν βάλλουν τα πειράματα των ΝΑΖΙ στους 'Άλλους, αυτή βάλλεται από τον κάθε χρήστη του facebook όταν υποβιβάζει τον Άλλον. Άλλη κλίμακα, αλλά ό,τι μπορεί ο καθένας! Αυτήν μας την τάση εκμεταλλεύονται οι κάθε λογής εξουσιαστές, την χαϊδεύουν, την ενθαρρύνουν, δίνουν το... κακό παράδειγμα. Από αυτήν την τάση προσπαθούν να μας προστατεύσουν οι νομικοί κανόνες, ή καλύτερα να μας υπενθυμίσουν την δέσμευσή μας σε αρχές που θα τείνουμε να ξεχάσουμε σε κάθε “ευκαιρία” ή “έκτακτη ανάγκη”.\nΤο ζήτημα βέβαια είναι πολύ πιο απλό σε ότι αφορά τον υποχρεωτικό εμβολιασμό. Μπορείς να είσαι και να πιστεύεις ότι θέλεις. Θες να πιστεύεις την κυβέρνηση, τον ΠΟΥ, τις συνωμοσίες, να είσαι οπαδός του οποιοδήποτε πολιτικού, ιδεολογίας κλπ. Αδιάφορο. Μπορείς να είσαι ο υπέρμαχος ή αντίπαλος του εμβολίου. Το θέμα είναι, τι θέση παίρνεις για τον υποχρεωτικό εμβολιασμό; Τι θέση παίρνεις απέναντι σε μια αντισυνταγματική συνθήκη; Τι θέση παίρνεις απέναντι στην παραβίαση του Κώδικα Ιατρικής Δεοντολογίας, απέναντι στις ιατρικές πρακτικές του ναζισμού; Πώς τοποθετείσαι απέναντι στην ανθρώπινη αξιοπρέπεια; Αυτό είναι το θέμα, και όχι άλλο. Μπορούμε να μιλάμε για ώρες παραθέτοντας ο καθένας επιστημονικά άρθρα που να υποστηρίζουν τη μία ή την άλλη μεριά. Όμως, όταν δεν επιτρέπουν σε κάποιον να εργαστεί ή να μετακινηθεί, όταν θα επιχειρήσουν να επιβάλουν σε παιδιά και δασκάλους να εμβολιαστούν με το πειραματικό (ή όποιο άλλο) εμβόλιο, θα υπερασπιστείς το δικαίωμα του συνανθρώπου σου; Θα περιμένεις μια οργάνωση ή κόμμα να δώσει το ΟΚ για να θυμηθείς ότι είσαι αντι-φασίστας, δημοκράτης; Θα υπερασπιστείς τον πρώτο δάσκαλο ή υγειονομικό που θα απολυθεί; Θα μειδιάσεις αδιάφορα γιατί... είναι “ακροδεξιός-συνωμοσιολόγος-αρνητής”; Αυτό είναι το ζητούμενο: όχι η υπεράσπιση της άποψης που ασπάζεσαι όταν αυτή καταπιέζεται, αλλά η υπεράσπιση κάθε άποψης και κατοχυρωμένου δικαιώματος όταν καταργείται. Αυτό το ζήτημα έθεσε ο Διαφωτισμός. Και ακόμη παραμένει ζητούμενο.\nΣτην περίπτωση που δεν θες να κάνεις το εμβόλιο, θα πεις «ε, τι να κάνω, αφού με υποχρέωσαν»; Θα δεχτείς το πολιτικό σου τσουβάλιασμα όταν επιτήδειοι διοργανώσουν δήθεν διαμαρτυρίες για το εμβόλιο “κοτσάροντας” από δίπλα και το 5G, τους μετανάστες ή δεν ξέρω γω τι άλλο, προς απαξίωσή σου (έχει συμβεί αυτό ήδη 2 φορές, στα Χανιά και στην Αθήνα); Ή θα περιμένεις κάποιο κόμμα ή οργάνωση να καπηλευτεί την αγωνία σου, χωρίς πάλι να πάρεις την ευθύνη, συλλογική αλλά πρωτίστως ατομική; Διότι αυτή η ατομική ευθύνη έχει γίνει μπαλάκι, και μάλιστα ελαστικό, αυτές τις μέρες. Την ατομική μας ευθύνη επικαλείται η κυβέρνηση και όσοι υπερασπίζονται τα μέτρα της, την ατομική μας ευθύνη απέναντι στον συνάνθρωπο και τον περιορισμό του ιού. Και καλά κάνει: η κοινωνική (και εθνική) αλληλεγγύη είναι θεσμοθετημένη στο άρθρο 25 &4 του Συντάγματος. Ακριβώς την ίδια στιγμή, όμως, και πάλι για την κυβέρνηση και όσους υπερασπίζονται τις επιλογές της, δεν είμαστε ενήλικοι με κρίση και ευθύνη απέναντι σε μας, τους άλλους και τις αποφάσεις μας, αλλά παιδάκια, χειρότερα μάλλον κι από παιδάκια: ανώριμοι και επιρρεπείς ενήλικοι που πρέπει να προστατευτούν από την έκθεση και επιρροή σε “ψευδείς ειδήσεις” που θα μας παρασύρουν να πράξουμε λάθος ή να μην πράξουμε το σωστό! Στο όνομα αυτής της προστασίας μας από το “Κακό” επιβάλλονται μάλιστα αντισυνταγματικοί περιορισμοί στην πληροφόρηση. Με ωμή και ομολογημένη επέμβαση ανθρώπων και αλγορίθμων που επεμβαίνουν προκειμένου να μας γλιτώσουν από την άλλη άποψη μην τυχόν και μολυνθούμε. Λέτε ο ιός να είναι τελικά η άλλη άποψη;\nΤελικώς, πρέπει να αποφασίσουμε: είμαστε υπεύθυνοι ή δεν είμαστε;\nΗ ιστορία λοιπόν του ανθρώπου είναι μια συνεχής προσπάθεια να αναπτύξει τον πολιτισμό του και να χαλιναγωγήσει (μετουσιώσει καλύτερα) τις έμφυτες ορμές και ανάγκες του. Οι εξουσιαστές από την άλλη προσπαθούν συνεχώς να απευθυνθούν στα ένστικτά του, χαϊδεύοντας τα και ενθαρρύνοντάς τα, σύμφωνα πάντα με το συμφέρον τους. Κι έτσι η ιστορία μας παλινδρομεί ανάμεσα σε ξεσπάσματα φρίκης και εγκλημάτων κατά της ανθρωπότητας, από την ίδια την ανθρωπότητα, και σε περιόδους ανάπτυξης του πολιτισμού και της ειρήνης. Η εκάστοτε εξουσία, μας θέλει υπεύθυνους ενήλικους όταν θέλει να μεταβιβάσει την ευθύνη της πάνω μας, αλλά επιρρεπείς ανηλίκους όταν θέλει να δικαιολογήσει το ότι μας κρύβει την πραγματικότητα και καθοδηγεί την ενημέρωση. Σήμερα, για μια ακόμη φορά -ούτε η πρώτη ούτε η τελευταία- καλούμαστε εμείς να σταθούμε ως ενήλικοι και υπεύθυνοι για μας και τα παιδιά που εξαρτώνται από μας, για το μέλλον τους, ή να αποδεχτούμε τον Πατερναλισμό, το κράτος-αφέντη που ξέρει καλύτερα και μεριμνά για το καλό μας. Αν δεν θέλουμε κράτος-αφέντη, σίγουρα πρέπει να μαχόμαστε τη λογοκρισία. Αλλά δεν αρκεί αυτό. Η μόνη ενήλικη, υπεύθυνη στάση, είναι η ανάληψη ευθύνης των πράξεων και των πιστεύω μας. Ατομικά αλλά και συλλογικά, προς υπεράσπιση της κοινωνίας και της αλληλεγγύης. Και τώρα, που έχουμε παλινδρομήσει στα στοιχειώδη, η ελεύθερη αναζήτηση και διάχυση της πληροφορίας με αναφορά στις πηγές είναι ένα από τα σχετικώς ανώδυνα αλλά απολύτως βασικά καθήκοντα.\nΠαραμονή Χριστουγέννων 2020, στην παραλία έχουν πάει άνθρωποι να απολαύσουν την ωραία μέρα και τον ήλιο. Τον ήλιο που παράγει και βιταμίνη D στον οργανισμό μας: μια κυβέρνηση επιστημονικά σκεπτόμενη θα έδινε οδηγίες για την καθημερινή έκθεση στον ήλιο, που έχει φανεί να σχετίζεται με την καταπολέμηση του κορωναϊού. Τέλος πάντων. Λίγος κόσμος απολάμβανε - ναι, με πλέον των τριών μέτρων απόσταση. Οι γονείς με το παιδάκι που έπαιζε στην παραλία ήταν παράνομοι. Εμείς που μπήκαμε για μπάνιο νόμιμοι. Όταν βγήκαμε να στεγνώσουμε και ξαπλώσαμε στον ήλιο, παράνομοι. Στον δρόμο για το σπίτι μας, αν φορούσαμε μάσκα νόμιμοι, αν δεν φορούσαμε παράνομοι. Κι ας συναντήσαμε μόνο έναν άνθρωπο. Πριν από χρόνια σαρκάζαμε το σύστημα αυτό που τώρα διαχειρίζεται την “δημόσια υγεία”, και λέγαμε, «Καλά αυτοί θα φορολογήσουν και την αναπνοή μας»! Δεν φανταστήκαμε στ' αλήθεια ότι θα γίνει παράνομο να αναπνέεις ελεύθερα στον καθαρό αέρα.\nΣε κάθε περίπτωση, και για να κλείσω λίγο ανάλαφρα αυτή την απρόσμενα μεγάλη έρευνα, λέω να σκεφτώ σοβαρά το παράδειγμα που έθεσε ο ίδιος ο πρόεδρος της Pfizer δηλώνοντας ότι (18:30):\nΔεν έκανα το εμβόλιο, δεν θέλω να πάρω τη σειρά κανενός!


Οι φίλοι που θα χάσεις | σχεσεις & sex , φιλια | womenonly.gr\nΜεγαλώνοντας κάποιοι φίλοι μένουν κι άλλοι έρχονται και παρέρχονται, διαδικασία που στις περισσότερες περιπτώσεις είναι εξαιρετικά επώδυνη.\nΤο να κόψεις επαφή με ανθρώπους που κάποτε θεωρούσες φίλους είναι δύσκολο αφού στην πραγματικότητα είναι σαν να χάνεις ένα κομμάτι του εαυτού σου. Οι άνθρωποι αυτοί έχουν διαμορφώσει μεγάλο μέρος των αναμνήσεών σου αλλά και της προσωπικότητάς σου. Βέβαια κάθε απώλεια, ανάλογα με το είδος της, πονάει με τρόπο διαφορετικό.\nΠαρακάτω παρουσιάζουμε τις τέσσερις πιο συχνές περιπτώσεις απώλειας φίλων.\nΟ φίλος που ποτέ δεν ειχες\nΜπορείς να χάσεις κάτι που ποτέ δεν είχες; Φυσικά και κάτι τέτοιο δε γίνεται. Μπορείς όμως να χάσεις αυτό που νόμιζες πως είχες. Φίλοι που θεωρείς έμπιστους και καρδιακούς, αν σε προδώσουν χάνονται, μαζί φυσικά με το την ψεύτικη φιλία τους.\nΟ φίλος που σε απογοήτευσε\nΑκόμη κι αν σου είναι δύσκολο να εμπιστευτείς ανθρώπους, στους φίλους γκρεμίζεις τα οχυρά και αφήνεις χώρο. Αν όμως σε απογοητεύοσουν, τότε ο πόνος θα μετασχηματιστεί σε θυμό για το χρόνο που σπατάλησες δίχως πραγματικά να αξίζει.\nΑυτός που είναι δίπλα σου φαινομενικά και μόνο\nΟι άνθρωποι αλλάζουν, το ίδιο και οι επιθυμίες και προτεραιότητές τους. Βέβαια, σε αυτή την περίπτωση ο πόνος είναι πιο γλυκός, αφού δεν βιώνεις διάψευση ή προδοσία.\nΟ φίλος που θα ξενιτευτεί\nΗ ζωή και οι καταστάσεις μπορεί να φέρουν εμπόδια ή να βάλουν πόλεις, χώρες, ακόμη και ωκεανούς ανάμεσα σε αδελφικούς φίλους. Τα social media και τα τηλέφωνα βοηθούν να διατηρηθεί επαφή αλλά δυστυχώς δεν είναι το ίδιο.


Πατριαρχικής ευγνωμοσύνης αντίδωρον\nΤου Μακ. Πάπα και Πατριάρχου Αλεξανδρείας καί πάσης Αφρικής κ.κ. Θεοδώρου του Β’\nΠρίν από λίγες ημέρες ο π. Ηλίας Βολονάκης, επί σειράν πολλών ετών Προϊστάμενος του Ιερού Καθεδρικού Ναού Αγίου Τίτου Ηρακλείου, μεταφυτεύθηκε στην «απάνω Κρήτη», ολοκληρώνοντας μια καλλίκαρπη διακονία του στην Ιερά Αρχιεπισκοπή Κρήτης, και τον Ι. Καθεδρικό Ναό Αγίου Τίτου Ηρακλείου, με τον οποίο κυριολεκτικά ταυτίσθηκε.\nΧαράζω αυτές τις γραμμές, ως ελάχιστο αντίδωρο, στη δική του μεγάλη αγάπη και συμπαράσταση στο έργο της Ιεραποστολής, με βαθύτατη συγκίνηση και δυνατά καρδιακά βιώματα.\nΓυρίζω πίσω, χρόνια πολλά πρίν, στον Άγιο Τίτο, την καρδιά της πόλεως του Ηρακλείου και της Κρήτης ολόκληρης. «Μνήμες καί ανάμνησες», βιώματα ιερά που χάραξαν το «είναι» μου ανετίτηλα, γεμίζουν την ψυχή μου!\nΘυμούμαι τον μεγάλο Αρχιεπίσκοπο Κρήτης Ευγένιο να χοροστατεί, τον αείμνηστο Μητροπολίτη Γορτύνης και Αρκαδίας Κύριλλο, τότε Πρωτοσύγκελλο της Ιεράς Αρχιεπισκοπής να ιερουργεί, και τον πάντοτε γελαστό και νέο στο φρόνημα και την αγωνιστικότητα, π. Ηλία, να χαίρεται και να καυχάται για τη μεγάλη αγάπη της καρδίας του, το Ναό του Αγίου Τίτου, του οποίου υπήρξε νέος κτίτορας και ανακαινιστής.\nΘυμούμαι, έπειτα, τήν πηγαία καί υποδειγματική ευγένειά του και την ανυπόκριτη έγνοια του για την Ιεραποστολή, όταν, ως Μητροπολίτης Καμερούν, γευόμουν πάντοτε κοντά του, μια ανοιχτή αγκαλιά, ένα χαμόγελο, ένα λόγο ελπίδας, μια στάση ανθρωπιάς!\nΗ Σύναξη του Αγίου Τίτου, με τη θυσιαστική στοργή και αγάπη και το διδακτικό φρόνημα του π. Ηλία, υπήρξε μόνιμος συμπαραστάτης καί βοηθός του έργου της Ιεραποστολής.\nΗ χαρά της προσφοράς ήταν πηγή δύναμης και ζωντάνιας για τον π. Ηλία. Χαιρόταν όταν έδινε χαρά στην άλλη άκρη του κόσμου.\nΣε ανθρώπους με άλλη Παράδοση, άλλη Ιστορία, άλλο χρώμα καί άλλη προέλευση. Σε ανθρώπους όμως πού ήταν εικόνες του Θεού. Του Θεού της Αγάπης και της Θυσίας.\nΤώρα, ο π. Ηλίας στολίζει τον Ουρανό. Ευφραίνεται στα ουράνια σκηνώματα του Θεού. Ψάλλει με τους Αγγέλους και συλλειτουργεί με όλους αυτούς τους Λειτουργούς του Θεού, πού στολίζουν το Ουράνιο στερέωμα.\nΚρατούμε στο νου και την καρδιά μας το χαμόγελο του Προσώπου του και την πάντοτε ανοιχτή αγκαλιά του! Κρατούμε ως παρακαταθήκη του, την ΑΝΘΡΩΠΙΑ και την ΕΥΓΕΝΕΙΑ του!\nΜνημονεύομε καρδιακά του ονόματός του στην Πρόθεση και στη Θεία Λειτουργία, με ευγνωμοσύνη και εγκάρδια ευχαριστία!\nΣυλλυπούμαστε την οικογένειά του, για τον ανθρώπινο λυπηρό αποχωρισμό.\nΚαι του ευχόμαστε το ΧΡΙΣΤΟΣ ΑΝΕΣΤΗ, με τη βεβαιότητα και της δικής του ήδη πείρας της Αναστάσεως!\nΑιωνία σου η μνήμη, αείμνηστε καί φίλτατε π. Ηλία!\nΤο Παλαίφατο Πατριαρχείο Αλεξανδρείας συνοδεύει την μακαρία ψυχή σου, με μύρα ευγνωμοσύνης και θυμίαμα ευχαριστίας!\nΑΙΩΝΙΑ ΚΑΙ ΑΛΗΣΤΟΣ Η ΜΝΗΜΗ ΣΟΥ!\nΦΩΤΕΙΝΟ ΚΑΙ ΑΣΒΕΣΤΟ ΤΟ ΠΑΡΑΔΕΙΓΜΑ ΣΟΥ!


Τα γονίδιά ελέγχουν τα συναισθήματά μας! - FamilyLife.gr\nΑρχική\tΕιμαι Μαμά & ΓυναίκαΨυχολογία\tΤα γονίδιά ελέγχουν τα συναισθήματά μας!\nΗ έρευνα δημοσιεύτηκε στο περιοδικό The Journal of Neuroscience και σύμφωνα μ’αυτήν, τα γονίδιά μας είναι αυτά που ελέγχουν πλήρως τα συναισθήματά μας.\nΣυγκεκριμένα, κάποιοι από εμάς είμαστε φορείς μιας γενετικής παραλλαγής που αντιλαμβάνεται τις θετικές και τις αρνητικές εικόνες πιο έντονα από τους άλλους ανθρώπους και εμφανίζει αυξημένη δραστηριότητα σε συγκεκριμένες περιοχές του εγκεφάλου μας.\nΠρόκειται για το γονίδιο ADRA2b, το οποίο επηρεάζει το νευροδιαβιβαστή νορεπινεφρίνη.\nΓια παράδειγμα, οι φορείς του παραλλαγμένου γονιδίου έδιναν μεγαλύτερη προσοχή στις αρνητικές λέξεις από ότι στις θετικές.\nΌπως λένε οι ειδικοί τα γονίδια μας επηρεάζουν κυριολεκτικά στον τρόπο με τον οποίο βλέπουμε τις θετικές και αρνητικές πτυχές του κόσμου γύρω μας.\nΜάς κάνουν να πιστεύουμε ότι είναι είτε πιο απειλητικός, είτε πιο θετικός απέναντί μας. Όσοι όμως έχουν την παραλλαγή αυτού του γονιδίου, αντλούν συναισθηματικές πληροφορίες από ένα επιπλέον δίκτυο στον εγκέφαλό τους, το οποίο τούς επηρεάζει για το πόσο σημαντικό είναι το γεγονός που ζουν κάθε φορά.


Να γιατί δεν χρειάζεσαι ένα τελικό προϊόν για να ξεκινήσεις τη startup σου - Disrupt Greece 2018\nΑν και η αφετηρία για κάθε επιχειρηματία είναι διαφορετική, υπάρχουν κάποιες παρανοήσεις σχετικά με το πώς και πού πρέπει να ξεκινήσετε το ταξίδι του χτισίματος μιας νέας επιχείρησης. Ιδού δύο από τις σοβαρότερες τέτοιες παρανοήσεις:\nΣυχνά, ιδιοκτήτες μικρών επιχειρήσεων έρχονται και μου παραπονιούνται: «Δεν έχουμε κοινό». Η απάντησή μου είναι απλή: «Σωστά, ας το φτιάξουμε λοιπόν». Η κρισιμότερη πτυχή της έναρξης μιας νέας επιχείρησης είναι να δείξετε ότι είστε αυθεντία στον κλάδο, την τεχνολογία ή την επιστήμη που σχετίζεται με την επιχείρηση. Και ο απλούστερος τρόπος για να γίνει αυτό είναι να αρχίσετε να γράφετε σ’ αυτούς που σας ξέρουν, μοιραζόμενος δωρεάν συμβουλές σχετικά με το αντικείμενο. Σε κάποια φάση, μπορείτε να στήσετε ένα ιστολόγιο ή μια ιστοσελίδα που θα καταγράφει τα στοιχεία επικοινωνίας των χρηστών.\nΜοιραστείτε ό,τι γνωρίζετε στον τομέα της εξειδικευμένης γνώσης σας, εμπλακείτε με όσους ενδιαφέρονται, ζητήστε τους να μοιραστούν αυτά που γράφετε με άλλους ενδιαφερόμενους, και προτού καν το καταλάβετε θα έχετε μια ομάδα μελλοντικών πελατών για τη νέα σας επιχείρηση.\nΑν θέλετε να εγγυηθείτε την αποτυχία της νέας σας επιχείρησης, απλώς καθίστε και περιμένετε μέχρι να «τελειοποιήσετε» το προϊόν ή την υπηρεσία σας πριν βγείτε στην αγορά. Ιδού το μεγάλο ερώτημα: Σε ποιανού τα μάτια εμφανίζεται το προϊόν σας «τέλειο»; Σε πολλές περιπτώσεις, φαίνεται τέλειο μόνο σε σας, και όχι στην υπό στόχευση αγορά σας. Είναι πάντα καλύτερο να ξεκινήσετε το ταξίδι σας με ένα εν πολλοίς ανολοκλήρωτο προϊόν ή υπηρεσία, και να επιτρέψετε στους χρήστες εκείνους που το υιοθετήσουν νωρίς να σας βοηθήσουν να το βελτιώσετε. Αυτό σημαίνει ότι δεν θα είναι όλες οι πτυχές του προϊόντος ή της υπηρεσίας τέλειες. Και αυτό δεν είναι κακό. Απλώς, κάντε χώρο για ανατροφοδότηση, επιτρέποντας σε εκείνους που σας ξέρουν καλά ή συμφωνούν με το concept να βάλουν τις δικές τους πινελιές στην τελική εκδοχή του προϊόντος ή της υπηρεσίας.


Σαββατοκύριακο με... Ελλαδάρα-ομαδάρα | Weekend πρόταση | gazzetta.gr\nΑν και μας... άγχωσε για ένα δεκάλεπτο, τελικά το ματς με την Ισλανδία ήταν μια γερή προπόνηση για την Ελλάδα ενόψει των «τελικών» του Σαββατοκύριακου κόντρα σε Γαλλία και Σλοβενία. Οπότε η πρόταση μας για το ΣΚ είναι μπάσκετ, αλλά και ποδόσφαιρο.\nΗ αρχή γίνεται από σήμερα (Σάββατο) το μεσημέρι, στις 4.30μ.μ, όπου το ματς με την Γαλλία έγινε ακόμη πιο δύσκολο μετά την ήττα των «τρικολόρ» την πρεμιέρα από την οικοδέσποινα Φινλανδία. Με νίκη η εθνική κάνει το 2-0, αφήνει πίσω έναν ανταγωνιστή και βάζει πλώρη για την πρωτιά. Όμως και η Κυριακή είναι... fullday όσο αφορά την εθνική ομάδα.\nΜάλιστα σε διπλό ταμπλό αφού στις 4.30μ.μ η ομάδα του Κώστα Μίσσα δίνει ένα ακόμη δύσκολο παιχνίδι κόντρα στην πολύ δυνατή Σλοβενία, όπου κι εδώ ζητούμενο είναι η νίκη. Ακόμη πιο δύσκολη όμως είναι η αποστολή το βράδυ της Κυριακής στο Καραϊσκάκη για την εθνική ομάδα ποδοσφαίρου, ειδικά μετά την μεγάλη γκέλα κόντρα στην Εσθονία, όπου πέρασε ανεκμετάλλευτη η επική νίκη της Κύπρου κόντρα στη Βοσνία.\nΣέντρα στις 9.45μ.μ κι αντίπαλος το πανίσχυρο Βέλγιο. Στόχος φυσικά το τρίποντο που θα κάνει πιο ορατό τον... δύσβατο δρόμο της πρόκρισης προς το Μουντιάλ του ερχόμενου καλοκαιριού στη Ρωσία.\nΑυτό δεν ήταν σίριαλ. Αυτό ήταν σκέτη... σαπουνόπερα με τα τόσα επεισόδια που είχε. Τόσες μέρες, τόσες εβδομάδες, τόσα χρόνια... Τελικά αυτή την φορά ο Αντελίνο Βιεϊρίνια επέστρεψε προς ικανοποίηση...\nΤο καλοκαίρι πέρασε και το G-Weekend Journal του λέει το πιο... καυτό αντίο με ένα σπέσιαλ αφιέρωμα στα κορίτσια που είδαμε να εντυπωσιάζουν στις παραλίες και όχι μόνο!


Κωνσταντίνα Ευριπίδου: Πρωινή γυμναστική πλάι – πλάι με την κόρη της, Αριάδνη! [βίντεο] | Ι LOVE STYLE\nΚωνσταντίνα Ευριπίδου: Πρωινή γυμναστική πλάι – πλάι με την κόρη της, Αριάδνη! [βίντεο]\nΜαμά και κόρη στο γυμναστήριο να κάνουν διάδρομο παρέα!\nΑχώριστες είναι η Κωνσταντίνα Ευριπίδου με την κόρη της, Αριάδνη και έτσι νωρίτερα σήμερα το πρωί, 28 Μαΐου, είδαμε μαμά και κόρη να επισκέπτονται μαζί το γυμναστήριο του αδερφού της παρουσιάστριας, Λευτέρη.\nΔιαβάστε ακόμα: Η Κωνσταντίνα Ευριπίδου μας ξεναγεί στο girly δωμάτιο της κόρης της, Αριάδνης! [εικόνες]\nΗ Ευριπίδου, αναδημοσίευσε ένα βίντεο στον προσωπικό της λογαριασμό στο instagram όπου τη βλέπουμε να κάνει διάδρομο έχοντας στον διπλανό διάδρομο την κόρη της και φαίνεται να απολαμβάνουν την πρωινή τους άσκηση!\nΑξίζει να σημειωθεί πως οι δυο τους αρκετά συχνά κάνουν δραστηριότητες παρέα, απολαμβάνοντας κολύμπι, ιππασία ενώ η μικρή Αριάδνη, όπως είδαμε σε αναρτήσεις, λατρεύει τα πατίνια! Δείτε πιο κάτω το σχετικό βίντεο που εντοπίσαμε στα social media:


Είναι και πάλι αυτή η ώρα. κάθε χρόνο, μέχρι το 20% των Αμερικανών παίρνουν τη γρίπη και, συνολικά, υποφέρουμε περίπου ένα δισεκατομμύριο κρυολογήματα. Με άλλα λόγια – και το μίσος να το πούμε – οι πιθανότητες είναι ότι θα βιώσετε κάποιο βαθμό φτάρνισμα και βήχας στους επόμενους μήνες. Έχετε πιθανώς ήδη ακούσει και διαβάσει τις συγκρουόμενες προτάσεις σχετικά με τον τρόπο με τον οποίο μπορείτε να μετακινηθείτε. Μη το ψάχνετε εδώ. Έχουμε κάνει το κοσκίνισμα για σας, και απόσταξε τις τελευταίες πληροφορίες και τις πιο ουσιαστικές έρευνες στον οδηγό μας πρέπει να κάνετε για να μείνετε sniffle-free αυτή τη σεζόν. Έτσι, πλύνετε τα χέρια σας και …\nΔεν είναι πολύ αργά, ακόμα κι αν είναι ήδη τον Δεκέμβριο. “Η εποχή της γρίπης διαρκεί μέχρι τον Μάρτιο ή τον Απρίλιο, οπότε αξίζει τον κόπο να πάρουμε το πλάνο”, λέει η Carmela Rocchetti Sheinin, MD, που παρευρίσκεται στο νοσοκομείο Lenox Hill του Μανχάταν. Όχι μόνο το εμβόλιο της γρίπης (επίσης διαθέσιμο σε ρινικό σπρέι) μειώνει τις πιθανότητές σας να πάρετε τον ιό κατά 70 έως 90%, μελέτες δείχνουν ότι τα άτομα που εμβολιάζονται κάθε χρόνο έχουν καλύτερη μακροπρόθεσμη ασυλία, ανοσία από εκείνους που δεν το κάνουν. Και σε περίπτωση που ανησυχείτε ότι ο πυροβολισμός πρόκειται να σας δώσει τη γρίπη, δεν θα: Εάν έχετε ευαισθησία σε μια από τις πρωτεΐνες μέσα σε αυτό, μπορεί να αισθάνεστε αγχωμένος για μια μέρα ή δύο, αλλά αυτό είναι.\nΠροσέξτε για το πού μπορεί να είναι ο ιός\nΔεδομένου ότι δεν μπορείτε να μάθετε αν το άτομο που σας τρελάει μπροστά από εσάς έχει κρύο ή γρίπη, είναι καλύτερα να κρατήσετε περίπου 3 πόδια (λίγο περισσότερο από το μήκος ενός βραχίονα) μεταξύ σας και, ας πούμε, ο γείτονάς σας στη γραμμή πληρωμής, συνιστά Neil Schachter, MD, διευθυντής του τμήματος αναπνευστικής περίθαλψης στο ιατρικό κέντρο του Mount Sinai στη Νέα Υόρκη και συγγραφέας του οδηγού καλού γιατρού Colds & Flu. Στο σπίτι και την εργασία, καθαρίστε τους μετρητές, το γραφείο και τις άλλες επιφάνειες με τα μαντηλάκια και τα χρησιμοποιήστε για τον εαυτό σας όλη την ημέρα, προσθέτει. Ο βασικός κανόνας: Μην τρίβετε τα μάτια σας ή αφή το πρόσωπο ή το στόμα σας. Αυτές είναι οι κύριες διαδρομές μέσω των οποίων τα σφάλματα εισέρχονται στο σύστημά σας.\nΆσκηση και αρκετό ύπνο\nΈρευνες διαπίστωσαν ότι όταν οι μετεμμηνοπαυσιακές γυναίκες κάνουν μέτρια άσκηση (όπως το περπάτημα) για 45 λεπτά την ημέρα, πέντε ημέρες την εβδομάδα, έκοψαν τον κίνδυνο να κρυώσουν κατά περίπου το ένα τρίτο. Αλλά δεν έχει σημασία τι ηλικία σας, άσκηση μπορεί να σας βοηθήσει να χτίσετε σας ανοσοποιητικό σύστημα. Ο ύπνος λειτουργεί με τον ίδιο τρόπο: Το σώμα σας χρησιμοποιεί το χρόνο για να επισκευάσει τους χαλασμένους ιστούς και να ενισχύσει την ασυλία.\nΑποφύγετε τον παθητικό καπνό\nΒλάπτει το αναπνευστικό σας σύστημα, καθιστώντας σας πιο ευάλωτο σε λοιμώξεις.\nΠόσο σοβαρό χρειάζεται να είναι …\nΜείνετε στο σπίτι από την εργασία: Ένας καλός κανόνας είναι να μείνεις σπίτι όταν έχεις πυρετό. Αλλά γνωρίζετε ότι είστε συνήθως μεταδοτικοί για τις πρώτες πέντε ημέρες, έτσι προσπαθήστε να ελαχιστοποιήσετε την επαφή με τους άλλους όταν αρχίσετε να αισθάνεστε άρρωστοι, λέει ο δρ. Schachter.\nΠαραλείψτε την προπόνηση σας: Αν το πάρετε εύκολα, η άσκηση με κρύο είναι εντάξει. Η γρίπη είναι μια διαφορετική ιστορία: “Η επεξεργασία μπορεί να σας αφυπνίσει και να προκαλέσει πυρετό”, λέει ο Δρ Rocchetti Sheinin. “Oonce είστε καλύτερα, περιμένετε λίγες μέρες για να αποφύγετε μια υποτροπή.”\nΤαξίδι: Η μετάβαση από το σημείο Α στο σημείο Β αποστραγγίζει δύναμη, και μπορεί να είστε πιο επιρρεπείς σε ασθένεια κίνησης. Επίσης, ο ξηρός αέρας μπορεί να επιδεινώσει τον βήχα και τον πονόλαιμο. Περιμένετε όσο το δυνατόν περισσότερο.\nΕπισκεφθείτε παιδιά ή ηλικιωμένους: Επειδή είναι πιο επιρρεπείς σε ιούς και τείνουν να αρρωσταίνουν όταν έχουν προσβληθεί από ένα, κρατήστε μακριά βλέποντας πολύ μικρά ή ηλικιωμένα άτομα για τουλάχιστον μια εβδομάδα μετά την έναρξη των συμπτωμάτων.\nNeti pots Οι γιατροί και οι μελέτες ευθυγραμμίζονται σε αυτό: Ξεπλένοντας τα κόλπων σας με αλατούχο διάλυμα (ή αλμυρό νερό) μπορεί να αποστραγγίσει τις ρινικές διόδους και να κρατήσει την αναπνοή σας καθαρή.\nΚοτόσουπα Ένα συστατικό, που δεν έχει ακόμη προσδιοριστεί, φαίνεται να διευκολύνει τα συμπτώματα του ανώτερου αναπνευστικού που προκαλούνται από κρυολογήματα. Ενώ ακόμα κονσέρβα σούπα μπορεί να λειτουργήσει, μπορείτε να βρείτε τη συνταγή που χρησιμοποιούν οι ερευνητές του Πανεπιστημίου της Νεμπράσκα εδώ: unmc.edu/chickensoup\nΨευδάργυρος Πολλές μελέτες δείχνουν ότι όταν λαμβάνεται νωρίς σε κρύο, ο ψευδάργυρος μπορεί να κρατήσει τον ιό να αντιγραφεί, μειώνοντας τον χρόνο που είστε άρρωστος κατά 50%. (Στόχος 13 έως 25 mg την ημέρα.)\nΒιταμίνη C Ορισμένες μελέτες έχουν δείξει ότι μπορεί να μειωθούν ψυχρά συμπτώματα και διάρκεια κατά περίπου 20%. Συζητήστε πρώτα με το γιατρό σας, ώστε να μην πάρετε πάρα πολλά.\nΤι είναι ο Iffy\nEchinacea Μια ανασκόπηση των μελετών του 2007 κατέληξε στο συμπέρασμα ότι αυτό το βότανο θα μπορούσε να μειώσει τον κίνδυνο να κρυώσει κατά 58% και ότι θα μπορούσε να ελαττώσει ελαφρώς τη διάρκεια του κρυολογήματος μόλις είσθε άρρωστος. Ωστόσο, μια παρόμοια ανασκόπηση το 2006 δεν έδειξε οφέλη πρόληψης και οι εμπειρογνώμονες παραμένουν σκεπτικοί. Εάν το δοκιμάσετε, αναζητήστε μια ποικιλία που φέρει την ένδειξη E. purpurea. Οι κλινικές δοκιμές σε εκχυλίσματα από αυτό το εργοστάσιο εχινόκερας δείχνουν ότι μπορεί να είναι αποτελεσματική.\nΒελονισμός Μια χούφτα μελέτες έχουν δείξει ότι οι άνθρωποι που παίρνουν βελονισμό έχουν κάπως ενισχύσει το ανοσοποιητικό σύστημα. Αλλά τα αποτελέσματα είναι προκαταρκτικά.\n“Εάν βελτιώνεστε σταδιακά, ίσως είναι καλό να το περιμένετε”, λέει ο δρ. Schachter. Αλλά εάν τα συμπτώματά σας είναι πραγματικά κακά και έχετε πυρετό 101 ° F ή υψηλότερο, ή εάν έχετε αρρωστήσει και δεν έχετε πάρει καλύτερα για μία έως δύο εβδομάδες, καλέστε το MD σας. Εδώ είναι τι μπορεί να κάνει:\nΠείτε εάν είναι ιός γρίπης, γρήγορα Δύο νέες δοκιμές (xTAG RVP και ProFlu + Δοκιμασία) οθόνη για πολλούς ιούς? θα έχετε αποτελέσματα σε λίγες μόνο ώρες.\nΠάρτε μια κουλτούρα του λαιμού για να δοκιμάσετε για στρεπτόκοκκο Αυτό μπορεί να αισθανθεί σαν ένα κρύο ή γρίπη αλλά χρειάζεται αντιβιοτικά.\nΕλέγξτε για αλλεργίες και ιγμορίτιδα “Εάν έχετε αρρωστήσει για αρκετές εβδομάδες χωρίς αλλαγή, οι αλλεργίες είναι μια μεγάλη πιθανότητα”, λέει ο Δρ Ein.\nΔοκιμή για πνευμονία ή βρογχίτιδα Το χειρότερο σενάριο για τη γρίπη είναι ότι προχωρά σε μία από αυτές τις ασθένειες. Τα συμπτώματα περιλαμβάνουν: Πράσινο ή κίτρινο φλέγμα (με πνευμονία, μπορεί να είναι σκουριασμένο κόκκινο). μια επίμονη βήχας. πόνος στο στήθος; εξαιρετική αδυναμία. υψηλό πυρετό, δύσπνοια και ρίγη. Μπορεί να χρειαστείτε αντιβιοτικά για πνευμονία που αναπτύχθηκε μαζί με γρίπη\nΕίσαι άσχημος-τώρα τι?\n«Παραμένετε ενυδατωμένοι, ειδικά με ζεστά υγρά» Αυτό είναι ιδιαίτερα σημαντικό όταν έχετε τη γρίπη », λέει ο Daniel Ein, MD, αλλεργιολόγος στην Ουάσινγκτον, DC και ο πρώην πρόεδρος του Αμερικανικού Κολλεγίου Αλλεργίας, Άσθματος και Ανοσολογίας. «Ο υψηλός πυρετός κάνει το σώμα σας να χάσει νερό, αλλά η αφυδάτωση οδηγεί τον πυρετό σας προς τα επάνω» είναι ένας φαύλος κύκλος για να αποφευχθεί ». Τα καυτά υγρά διευκολύνουν τη συμφόρηση και χαλαρώνουν το φλέγμα στο στήθος και τη μύτη.\n● Μην περνάτε πολύς χρόνος που στέκεται επίπεδη “Τα κόλπα σας δεν μπορούν να αποστραγγίσουν σωστά όταν είστε οριζόντια”, λέει ο Δρ. Ein. “Τα πάντα ρέουν πίσω, όχι κάτω και έξω.” Δοκιμάστε να καθίσετε στο κρεβάτι, αλλάζοντας τη θέση σας περιστασιακά και εναλλασσόμενος με κάποιο χρόνο καναπέ.\n● ακεταμινοφαίνη ή ιβουπροφαίνη\nΠροσπαθήστε να αποφύγετε τα φάρμακα που αναμιγνύουν τα κατασταλτικά του βήχα, την ακεταμινοφαίνη και τα αποσυμφορητικά. “Μια κοινή αιτία της υπερδοσολογίας με ακεταμινοφαίνη είναι η χρήση σύνθετων προϊόντων. Πάρτε κάθε φάρμακο ξεχωριστά, ώστε να γνωρίζετε ακριβώς πόσο παίρνετε”, λέει ο δρ. Schachter.\nΑναστέλλουν τους υποδοχείς ισταμίνης που προκαλούν όλα αυτά τα συμπτώματα του ανώτερου αναπνευστικού συστήματος. Θα σας βοηθήσουν επίσης εάν ο λαιμός και / ή η μύτη σας είναι φαγούρα. Ψάξτε για μη-υπνηλία όπως Claritin και Allegra. Εξετάστε τα αποσυμφορητικά (συνήθως στα ρινικά σπρέι) εάν είστε πραγματικά φραγμένοι. Αλλά μην τις χρησιμοποιήσετε τις τελευταίες τρεις ημέρες ή εάν διατρέχετε τον κίνδυνο να προκαλέσετε αναπήδηση – η ζοφερή σας κατάσταση θα επιστρέψει χειρότερα από πριν.\nΣτο γραφείο του γιατρού σας\n● φάρμακα κατά των ιών Τα φάρμακα συνταγογράφησης όπως το oseltamivir (γνωστό ως Tamiflu) και το zanamivir (Relenza, το οποίο συνήθως εισπνέεται) επιτίθενται στη γρίπη σε κυτταρικό επίπεδο και διατηρούν την εξάπλωσή του μέσα στο σώμα. Μπορούν να συντομεύσουν την ασθένεια κατά μία έως δύο ημέρες εάν τα πάρετε 12 έως 48 ώρες αφού αρχίσετε να αισθάνεστε ότι είστε άρρωστοι.\n● ρινικά κορτικοστεροειδή Αυτά τα σπρέι συνταγογράφησης μπλοκάρουν τη φλεγμονή και σε κλινικές δοκιμές ήταν αποτελεσματικότερα από τα αντιισταμινικά για τη θεραπεία των συμπτωμάτων του κρυολογήματος. Παίρνει περίπου μια εβδομάδα για να κλωτσήσει. Δυστυχώς, μπορεί να έχουν μερικές ανεπιθύμητες ενέργειες, συμπεριλαμβανομένων των ρινορραγιών και του ερεθισμού του δέρματος.\n1 Πόσο σοβαρό χρειάζεται να είναι …\n2 Φυσικά διορθωτικά μέτρα\n3 Πότε να πάτε στο γιατρό\n4 Είσαι άσχημος-τώρα τι?\nDIY χιονάνθρωπος κάλτσας – Πώς να επαναχρησιμοποιήσετε κάλτσες\nΠΡΟΣΒΑΣΗ ΣΤΗΝ ΑΓΟΡΑ Flora Journals Giveaway\nΤο μόνο μοντέλο αρσενικού μοντέλου του στόχου μιλάει για τον αγώνα του με την εικόνα του σώματος\nNatrol $ 500 Pravila za podnošenje posteljnih proizvoda\nकरियर सलाह – WomansDay.com पर और अधिक उत्पादक कैसे बनें\nסלמון צרוב עם כרובית קלוי


Επιμελητήριο: Συγχαρητήρια στο νέο Αντιπεριφερειάρχη Σταύρο Τραυλό | Far-West\nΕπιμελητήριο: Συγχαρητήρια στο νέο Αντιπεριφερειάρχη Σταύρο Τραυλό\nΟ Πρόεδρος και το ΔΣ του Επιμελητηρίου Κεφαλονιάς και Ιθάκης συγχαίρουμε το κ. Σταύρο Τραυλό για τον ορισμό του ως Αντιπεριφερειάρχη Κεφαλονιάς και Ιθάκης. Ευελπιστούμε σε μια καλή και εποικοδομητική συνεργασία με τον κ. Αντιπεριφερειάρχη, με σκοπό την εξυπηρέτηση των συμφερόντων των επαγγελματιών των νησιών μας. Το Επιμελητήριο Κεφαλονιάς και Ιθάκης θα συνδράμει δυναμικά σε κάθε ευρύτερη προσπάθεια ανάπτυξης της Κεφαλονιάς και της Ιθάκης. Ευχόμαστε στο νέο Αντιπεριφερειάρχη καλή δύναμη και καλή επιτυχία στο έργο του.\nΝοσοκομείο Αμαλιάδας: Αυτοψία από τον Δήμαρχο Ήλιδας Γ. Λυμπέρη και τον δωρητή Α. Παπαδάκο\tΚέρκυρα: Καταγγελία για την ΔΕΥΑΚ στην περιοχή Κομπιτσίου. (Βίντεο)


Παναρκαδικός – ΑΟ Υπάτου 2-1 – stoplekto.gr\nΧωρίς να δυσκολευτεί ιδιαίτερα ο Παναρκαδικός επικράτησε με 2-1 του ΑΟ Υπάτου, επιστρέφοντας με αυτόν τον τρόπο στις νίκες και παρέμεινε μόνος στην τρίτη θέση της βαθμολογίας.\nΤο ματς ξεκίνησε με τους φιλοξενούμενους να απειλούν για πρώτη φορά την εστία του Ζαχαρή στο 2’ χωρίς όμως να ανησυχήσει ο πορτιέρο του Παναρκαδικού.\nΗ πρώτη μεγάλη ευκαιρία για το τριφύλλι ήρθε στο 6ο λεπτό της αναμέτρησης. Ο Μπινιώρης εξαπέλυσε ένα δυνατό σουτ με το αριστερό εκτός μεγάλης περιοχής, με την μπάλα να σταματάει στο οριζόντιο δοκάρι του Τσάμη.\nΣτο 11’ ο Μπάρδος εκτέλεσε το φάουλ αλλά ο τερματοφύλακας του ΑΟ Υπάτου απομάκρυνε με γροθιές, πριν προλάβει ο Τσιώλης να σπρώξει την μπάλα στα δίχτυα.\nΛίγα λεπτά αργότερα οι φιλοξενούμενοι απείλησαν με τον Σπηλιώτη. Ο ποδοσφαιριστής του ΑΟ Υπάτου βρήκε το χώρο, έκανε και ένα δυνατό σουτ αλλά κατέληξε ελάχιστα άουτ.\nΣτο 33ο λεπτό του αγώνα, ο Βασιλείου πήρε την κεφαλιά στη μεγάλη περιοχή αλλά στη συνέχεια της φάσης ο Ποτουρίδης δεν πρόλαβε με προβολή να μπει στην πορεία της μπάλας.\nΤο τριφύλλι κατάφερε να ανοίξει το σκορ στο 35’. Ο Γιουκούδης με καταπληκτική μπαλιά έβγαλε σε τετ-α-τετ τον Μπάρδο ο οποίος με ψυχραιμία πλάσαρε τον Τσάμη για το 1-0!\nΔύο λεπτά αργότερα ο Παναρκαδικός έφτασε πολύ κοντά στο 2-0. Ο Γιουκούδης με ωραία ασίστ πάλι βρήκε τον Μπάρδο, αυτός στη κίνηση με το γόνατο προσπάθησε να στείλει την μπάλα στα δίχτυα αλλά ο Τσάμης απομάκρυνε ενστικτωδώς.\nΤο 1-0 ήταν και το αποτέλεσμα του πρώτου ημιχρόνου.\nΣτο δεύτερο ημίχρονο ο Παναρκαδικός έψαχνε το δεύτερο γκολ για να σφραγίσει τη νίκη. Τελικά αυτό ήρθε στο 64’ όταν ο Μπάρδος με ωραία σέντρα έβγαλε για τον Νίκο Λυμπερόπουλο κι αυτός με κοντινή προβολή έστειλε την μπάλα στο πλεκτό για το 2-0!\nΣτο 77′ ο Ζαχαρής απομάκρυνε την μπάλα με τον Καράι να πέφτει πάνω στον τερματοφύλακα του Παναρκαδικού. Ο ρέφερι της αναμέτρησης, έδειξε την άσπρη βούλα με τους πράσινους να διαμαρτύρονται για τη συγκεκριμένη απόφαση.\nΟ Γκούμας ανέλαβε την εκτέλεση και πέτυχε το 2-1.\nΑυτό ήταν και το τελικό αποτέλεσμα μεταξύ των δύο ομάδων, με το συγκρότημα του Θανάση Στάικου να παίρνει μία πολύτιμη νίκη για τη συνέχεια του πρωταθλήματος.\nΠΑΝΑΡΚΑΔΙΚΟΣ: Ζαχαρής, Στρέμπας, Τσιώλης, Νάνος, Μπινιώρης, Μπάρδος (90′ Αντωνόπουλος), Λυμπερόπουλος Ν. (83′ Δάυρος), Κεσίδης, Διαμαντόπουλος, Γκαντιάγκα (70’ Καπετανάκης), Γιουκούδης\nΑΟ ΥΠΑΤΟΥ: Τσάμης, Μπουζούρας (07’ Καράι), Βασιλείου, Βασιλέρης (46 Κατσέρης), Γκούμας, Δέδες, Σπέτσι (83′ Γεωργόπουλος), Νι Λάντε, Νικολόπουλος (70’ Μπέλιτς), Ποτουρίδης, Σπηλιώτης\nRelated Topics:6ος ΌμιλοςΑΟ ΥπάτουΓ' ΕθνικήΠαναρκαδικός


Τοποθετημένο κοντά σε εκκλησίες, καθεδρικό ναό και γκαλερί, το Sina Brufani προσφέρει σάουνα και ζωντανές παραστάσεις. Το ξενοδοχείο άνοιξε το 1886, ανακαινίστηκε το 2008 και βρίσκεται σ' ένα 4-όροφο κτίριο.\nΤο κέντρο της πόλης είναι σε απόσταση περίπου 10 λεπτών με τα πόδια. Αυτό το ανακαινισμένο ξενοδοχείο βρίσκεται στην καρδιά της Περούτζια.\nΤο ξενοδοχείο διαθέτει πανοραμική τοποθεσία κοντά σε λίμνες και λόφους.\nΌλα τα μοντέρνα δωμάτια έχουν ανεξάρτητη ρύθμιση κλιματισμού, δορυφορική τηλεόραση, ψυγείο, απευθείας τηλεφωνική γραμμή και ξεχωριστή τουαλέτα και κομψή διακόσμηση. Οι επισκέπτες θα θαυμάσουν θέα σε Λόφοι Umbrian και Κοιλάδα Umbrian από τα δωμάτιά τους. Όλα τα δωμάτια έχουν μαρμάρινο δάπεδο και σπάνια επίπλωση.\nΟι επισκέπτες μπορούν να απολαύσουν το πρωϊνό τους στο καφέ. Το πρωτοποριακό εστιατόριο μέσα εξειδικεύεται στα πιάτα fusion κουζίνας. Οι επισκέπτες θα περάσουν ωραία στο μεγάλο American μπαρ όπου σερβίρεται μεγάλη ποικιλία από κοκτέιλ, καφέδες και απογευματινά τσάγια. Τοποθετημένα σε εμπορική περιοχή, τα Locanda del Podesta' και La Taverna σερβίρουν μεγάλη ποικιλία πιάτων.\nΤο Sina Brufani απέχει 15 χλμ από το αεροδρόμιο Sant Egidio.\nΓια Μεγαλύτερα παιδιά/ενήλικες προσφέρεται επιπλέον κρεβάτι στην τιμή των EUR 71.50 ανά άτομο για διανυκτέρευση.\nSina Brufani, Ιταλία\nHotel Porta Nuova Ασίζη\nHotel Morlacchi Περούτζια\nArt Maisons Castle, Οία\nHalaris Studios, Περίσσα\nL'isola A Colori, Τραπάνι\nIl Sole, Έμπολι\nDunajsky Pivovar, Μπρατισλάβα\nCamara Homes, Άνδρος\nAmic Horizonte, Πάλμα ντε Μαγιόρκα\nSan Marco, Μπαρντολίνο


Πρώτη καταχώρηση: Τετάρτη, 4 Νοεμβρίου 2020, 18:41\nΣτο τέλος κάθε έτους, είναι σημαντικό να είμαστε ευγνώμονες για όλα όσα έχουμε και να προσφέρουμε στα αγαπημένα μας πρόσωπα κάτι που θα εκτιμήσουν και που θα τους φανεί χρήσιμο. Η Σειρά των Alcatel tablet ποικίλλει και περιλαμβάνει από συσκευές ειδικά σχεδιασμένες για παιδιά, όπως είναι το Alcatel TKEE tablet, το Alcatel 1T 10, που προσφέρει μια κινηματογραφική εμπειρία ψυχαγωγίας, προστατεύοντας ταυτόχρονα τα μάτια του χρήστη, και φυσικά το απίστευτα ελαφρύ Alcatel 3T 8 tablet που μπορείτε να έχετε πάντοτε μαζί σας.\nAlcatel TKEE MID 4G– Το τέλειο δώρο για τα παιδιά σας, για να μαθαίνουν μέσα από το παιχνίδι\nΤο Alcatel TKEE MID είναι το τέλειο πρώτο tablet για το παιδί σας, αν σκέφτεστε πρακτικές ιδέες για δώρα. Το TKEE MID 4G διαθέτει οθόνη 8 ιντσών HD IPS, η οποία προστατεύει την όραση των παιδιών και μειώνει την έκθεσή τους στο blue light, ενώ έχει διεθνή πιστοποίηση από το TÜV® Rheinland. Το Alcatel TKEE MID συνοδεύεται από υψηλής ποιότητας πολύχρωμη, προστατευτική θήκη, η οποία θα αντέξει και στην πιο σκληρή χρήση. Οι γονικοί έλεγχοι σας δίνουν τη δυνατότητα να θέσετε όρια χρήσης και να δείτε το ιστορικό του παιδιού σας, μαζί με διάφορες εκπαιδευτικές εφαρμογές που θα βοηθήσουν το παιδί σας να μάθει μέσω του παιχνιδιού.\nΤελευταία ενημέρωση: Τετάρτη, 4 Νοεμβρίου 2020, 18:41


Η πρώην φίλη του Chris Brown έγραψε απλώς ένα πολύ κοινό σπάσιμο της επιστολής σε αυτόν - Ανασκόπηση | Ιούλιος 2021\nΗ πρώην φίλη του Chris Brown έγραψε απλά ένα πολύ κοινό σπάσιμο της επιστολής σε αυτόν\nooks σαν να μην παίζει πια.\nΌταν είσαι ο Chris Brown δεν είσαι πιθανώς συνηθισμένος στη λέξη «όχι». Η ζωή γίνεται πολύ πιο εύκολη όταν οι άνθρωποι γύρω σας σκύβουν σε κάθε σας ιδιοτροπία με ελάχιστη ή μηδενική διαμαρτυρία.\nλόγοι γιατί όχι\nΗ πρώην φίλη του Chris Brown, Karrueche Tran, έχει προσχωρήσει επισήμως σε μια πολύ μικρή λίστα ανθρώπων που λένε «όχι» στον τραγουδιστή και το έχει κάνει πολύ δημόσια.\nΠρώτα από το @chrisbrownofficial κάνατε μια συνέντευξη με τον Ryan Seacrest στον οποίο μίλησες για μένα. Η συνέντευξη μου w Πρόσβαση στο Χόλιγουντ δεν ήταν εξ ολοκλήρου για εσάς .. ζήτησαν μια ερώτηση και ως ώριμος ενήλικας απάντησα. Δεν θα μείνω απογοητευμένος από κάτι που έζησα. Μιλώ για τη ζωή και τις εμπειρίες μου. Δεν μιλώ σε σας ή σας κακοποιώ (όπως θα μπορούσα εύκολα). Μην τρελαίνετε σε μένα επειδή η σχέση μας έχει τελειώσει εξαιτίας της έλλειψης πίστης σας. Ξέρεις τι είναι αδύναμο; Εσείς αναγκάζετε τον εαυτό σας στο αυτοκίνητό μου .. το σπασμένο παράθυρό μου .. φυσώντας το τηλέφωνό μου .. προσπαθώντας να ντους με w δώρα .. Άνθρωπος το fuck επάνω και να αλλάξετε το bs στη ζωή σας όπως σας έχω πει πολλές φορές. Δεδομένου ότι θέλετε να ακούσετε για την καριέρα μου - ελέγξτε τις @vanityseries κάθε Πέμπτη στο StyleHaul.com .. Η Emmy κερδίζει @thebaytheseries αυτό το Σεπτέμβριο και 3 Επικεφαλής Shark Attack στο SyFy τον επόμενο μήνα. Το καλύτερο της τύχης σε σας και τα όμορφα Royalty\nΜια φωτογραφία δημοσιεύτηκε από karrueche (@karrueche) στις 14 Ιουνίου 2015 στις 2:48 μ.μ. PDT\nΟ Karrueche είναι Chris 'on και off φίλη από το 2011 και τον πετάχτηκε νωρίτερα φέτος, αφού ανακάλυψε ότι είχε πάρει ένα μωρό με μια άλλη γυναίκα.\nΤο σπάσιμο του γυαλιού στο παράθυρο κάποιου και η παρακολούθηση του πρώην σας είναι 0/10 στην κλίμακα ψύξης. Τώρα που η Karrueche κινείται προς τα εμπρός με τη ζωή της, μπορούμε να προτείνουμε μέχρι τώρα έναν συγκεκριμένο καναδικό ράπερ; Ο Ντρέικ είναι ένα ωραίο αγόρι.\nφίλτρο τιράντες snapchat\nπέθανε η εμπιστοσύνη\ngypsy blanchard cosplay\nΠροσφορά επεισόδιο 11 του Riverdale\nΠότε βγαίνει η σεζόν 3 του Riverdale στο netflix


Πώς άραγε μοιάζει η ζωή σου όταν χρησιμοποιείς κάθε μέρα αναπηρικό αμαξίδιο αλλά πρέπει να χρησιμοποιήσεις τους ίδιους δρόμους, κτήρια και πλατείες με τους υπόλοιπους. Μπορεί να απαντήσετε δύσκολη, σκατά ή αδύνατη, όμως ο Θοδωρής Παπαδουλάκης αποφάσισε να το κάνει εικόνα, χρησιμοποιώντας για σκηνικό του τους δρόμους των Χανίων. Η ταινία του με τίτλο «Ο […]\nΞεφύλλισε γρήγορα τις σελίδες και ανακάλυψε 669 ιστορίες ανθρωπιάς, θάρρους και επιβίωσης. Το βιβλίο αποδείχθηκε η καταγραφή μιας επιχείρησης κατά την οποία ο άντρας της πριν αρκετές δεκαετίες έσωσε την ζωή από 669 παιδιά The book turned out to be a record of an operation her husband pulled off decades earlier that saved 669 παιδιά […]\nΤο ‘ Wishgranter’ θα σας οδηγήσει σε μια συγκινητική περιπέτεια. Ringling Computer Animation Εξιστορεί την περιπέτεια ενός εργαζομένου ο οποίος, αισθανόταν ξένος και απαθής προς το έργο του και αναγκάζεται να ανεβεί πάνω στην γη για να πραγματοποιήσει την επιθυμία δύο ανθρώπων που ψάχνουν την αγάπη. Παρακολουθήστε τις περιπέτειες του εργάτη στην παρακάτω ταινία: Δεν […]\nΠοια θα ήταν η εξέλιξη της ανθρωπότητας αν είχαν επικρατήσει οι Αρχαίοι Έλληνες Ίωνες επιστήμονες και φιλόσοφοι; Την απάντηση την δίνει ο ίδιος ο Carl Sagan στο παρακάτω video, σχετικά με την εξέλιξη που θα είχε τεχνολογικά η ανθρωπότητα αν το Φως της Ιωνίας είχε επιβιώσει. Το απόσπασμα είναι από την σειρά επιστημονικού ντοκιμαντέρ Cosmos (1980) […]\nΑπό το 1945, έχουν πραγματοποιηθεί 2153 πυρηνικές εκρήξεις στον πλανήτη μας. Η ομάδα του Orbital Mechanics δημιούργησε μια παρουσίαση η οποία δείχνει που έγινε η κάθε έκρηξη με χρονολογική σειρά. Εξήγηση χρωμάτων Επίγειες: Κόκκινο Υπόγειες: Κίτρινο Υποβρύχιες: Μπλε via\n10 τυπογραφικά λάθη τα οποία κόστισαν εκατομμύρια δολάρια!(Βίντεο)\nΈνα τυπογραφικό λάθος, στο λάθος σημείο τη λάθος στιγμή, μπορεί να έχει εξαιρετικά δυσάρεστες συνέπειες- και στην εποχή του Ίντερνετ και των διαδικτυακών ΜΜΕ αυτό πλέον το ξέρουν και το καταλαβαίνουν όλοι. Ωστόσο, κάποια τυπογραφικά είχαν πραγματικά τρομακτικές επιπτώσεις, το κόστος των οποίων ανήλθε σε εκατομμύρια δολάρια. Το κανάλι Alltime10s του YouTube συνέταξε μια λίστα […]\nΠώς κατασκευαζόταν η BMW Σειρά 3 Ε30 (Βίντεο)\nΗ E30 κατέχει περίοπτη θέση όχι μόνο στην ιστορία της Σειράς 3, αλλά στο σύνολο των χρονικών της BMW. Όχι μόνο για τη θρυλική M3, αλλά και το γεγονός πως σηματοδότησε την πρώτη ολοκληρωμένη προσπάθεια των Βαυαρών στη σύσταση γκάμας μοντέλου τους. Η 2η γενιά της 3άρας ήταν το πρώτο μοντέλο της BMW που προσφερόταν […]\nΗ μεταμόρφωση του τζιτζικιού σε ένα ενδιαφέρον βίντεο\nΜια γυναίκα από την Κίνα περίμενε υπομονετικά τρεις ώρες για να καταγράψει σε βίντεο τη μεταμόρφωση ενός τζιτζικιού, η οποία διήρκεσε 85 λεπτά. Η Ma Chunyan δημιούργησε στη συνέχεια το παρακάτω timelapse video που δείχνει την ενδιαφέρουσα διαδικασία μέσα σε ένα λεπτό.\nΆφωνους άφησε τους πάντες μια νεαρή Βραζιλιάνα που αποφάσισε να μην φορέσει τίποτα και να εμφανιστεί στα χρώματα της χώρας της! (Βίντεο)